Nokia 5G Menyambungkan Peranti Pada Tahun 2017

Nokia sudah mula mengorak langkah dalam pembangunan sambungan dan teknologi 5G. Menurut ketua eksekutif Nokia, Rajeev Suri berkata tahun 2016 akan menjadi tahun terpenting bagi Nokia kerana mereka akan fokus dalam pembangunan sambungan 5G dan menjangkakan ianya bakal sedia digunakan khalayak ramai menjelang tahun 2017.

Beliau yang bercakap ketika majlis MWC 2016 di Barcelona berkata 5G bakal hadir lebih awal dari jangkaan asal iaitu tahun 2020 dan menekankan yang pengenalan teknolgi 5G juga bergantung pada pengeluar peranti lantas menggesa mereka agar turut serta dalam menghasilkan peranti yang menyokong sambungan tersebut. Sambungan 5G dijangka akan memberi impak yang lebih besar kepada dunia dan ekosistem teknologi pintar. Ianya mampu menyambungkan peranti pintar, mesin pintar dan bandar dalam satu ekosistem sambungan yang menyeluruh. Suri juga memberitahu bahawa syarikat SK Telecom bercadang untuk menyediakan rangkaian 5G yang sedia digunakan untuk 2018 Winter Olympics di Korea Selatan dan Jepun.


Doo Prime Peroleh Pembaharuan Lesen VFSC Untuk Sambung Rebut Peluang Pasaran Global

PORT VILA, Vanuatu, 23 Jun 2021 /PRNewswire/ — Doo Prime dengan sukacitanya mengumumkan bahawa Doo Prime Vanuatu Limited telah berjaya memperbaharui lesen peniaga kewangannya daripada Suruhanjaya Perkhidmatan Kewangan Vanuatu (VFSC) untuk terus meluaskan hubungan antarabangsa dan merebut peluang dalam pasaran kewangan global.

Doo Prime is pleased to announce that Doo Prime Vanuatu Limited success in the renewal of the financial dealer’s license from the Vanuatu Financial Services Commission (VFSC).

Kejayaan Doo Prime dalam pembaharuan lesen peniaga kewangan menunjukkan dedikasi kami dalam mematuhi piawaian amalan yang lebih tinggi dalam industri ini, sekali gus mematuhi syarat-syarat pengawalseliaan yang ketat bagi menyediakan perkhidmatan yang selamat dan berkualiti tinggi kepada pelanggan kami.

Tahun ini, VFSC telah menerima pakai pendekatan yang lebih ketat bagi meluluskan dan memperbaharui semua lesen berkaitan perkhidmatan kewangan dalam usaha untuk mewujudkan persekitaran kewangan dan pelaburan yang lebih ketat.

Menurut syarat-syaratnya, syarikat-syarikat perlu menubuhkan sebuah pejabat tempatan, menggaji pengarah tempatan, pegawai pematuhan, pegawai pencegahan pengubahan wang haram dan melantik firma audit pihak ketiga untuk melakukan audit.

Bilangan penyedia perkhidmatan kewangan yang dilesenkan oleh VFSC menurun daripada lebih 400 penyedia kepada hanya 124 penyedia yang tinggal selepas penyaringan, yang mana kami dengan bangganya mengisytiharkan bahawa Doo Prime Vanuatu Limited ialah salah satu daripadanya.

Lesen kewangan VFSC menyokong pelbagai perdagangan kewangan, iaitu perdagangan tukaran mata wang asing (forex), perdagangan komoditi, perdagangan sekuriti dan sebagainya.

Dengan sokongan daripada sistem pengawalseliaan, Doo Prime berupaya untuk terus menyediakan pelanggan dengan pelbagai produk kewangan berkualiti terbaik dan dalam masa yang sama membangunkan lagi kelebihan kepelbagaian produk.

Persekitaran Pelaburan Luar Biasa Doo Group

Ketika ini, Doo Prime mengintegrasikan rangkaian produk kewangan yang pelbagai termasuk lebih 60 pasangan mata wang, lebih 300 saham AS dan Hong Kong yang dipaparkan, lebih 10 indeks lani global dan komoditi di CFD.

Doo Prime ialah broker dalam talian antarabangsa unggul di bawah Doo Group. Sebagai kumpulan perkhidmatan kewangan yang besar dengan teknologi kewangan sebagai terasnya, Doo Group memperoleh lesen pengawalseliaan kewangan daripada beberapa negara.

Pada masa kini, Doo Group dikawal selia dengan ketat oleh pelbagai agensi pengawalseliaan kewangan di serata dunia. Beberapa entiti undang-undang kami dikawal selia oleh Lembaga Kelakuan Kewangan United Kingdom (FCA), Suruhanjaya Sekuriti dan Bursa Amerika Syarikat (SEC), Lembaga Pengawalseliaan Industri Kewangan Amerika Syarikat (FINRA), Suruhanjaya Perkhidmatan Kewangan Mauritius (MFSC) dan Suruhanjaya Perkhidmatan Kewangan Vanuatu (VFSC).

Untuk maklumat lanjut mengenai Doo Prime, sila hubungi kami di:  Telefon:  Eropah: +44 11 3733 5199 Asia: +852 3704 4241 Asia – China: +86 400 8427 539 Laman Sesawang: www.dooprime.com


Lazada Umum Lee Min Ho Sebagai Duta Jenama Serantau!!!

Lazada mengumumkan kerjasamanya dengan selebriti lelaki terkemuka Korea Selatan, Lee Min Ho.  Menambahkan lagi seri sambutan Festival Beli-Belah 11.11.

Lee Min Ho dikenali oleh pembeli Lazada dengan personalitinya yang bersemangat, optimis dan  sering memberikan galakan kepada peminatnya. Beliau digemari oleh para peminatnya di rantau ini  kerana peranan utamanya dalam siri televisyen popular seperti Boys Over Flowers, City Hunter dan  baru-baru ini The King: Eternal Monarch.

Sebagai wajah yang terlibat dengan acara Beli-belah Lazada 11.11, Lee Min Ho akan membintangi  iklan televisyen yang memaparkan rutin hariannya ketika membeli-belah secara dalam talian. Beliau  menikmati kemudahan dan pelbagai jenis trend yang dapat memenuhi keperluan gaya hidupnya  mulai daripada fesyen, sukan, kecantikan serta produk untuk kesejahteraan diri.

Bagi kempen iklan pula, Lee Min Ho juga akan bekerjasama dengan duta jenama tempatan Lazada di  seluruh Asia Tenggara seperti Agnes Monica dan Verrel Bramasta (Indonesia), Ayda Jebat (Malaysia),  Kathryn Bernardo (Filipina), Bella Ranee Campen (Thailand) dan Chi Pu (Vietnam). Mereka akan  mempamerkan cara untuk menyebarkan keceriaan semasa membeli bungkusan yang membawa  kegembiraan ke dalam hidup mereka.


Samsung Galaxy A42 5G Dijual Pada Harga RM1599!! – Anda Boleh Memiliki  Samsung Fast Car Charging Sebelum 3 Januari!!

Bagi mereka yang membeli peranti Samsung Galaxy A43 5G sebelum 3 Januari nanti, anda berpeluang memiliki Samsung Fast Car Charger sebagai hadiah.

Menariknya mengenai peranti ini, ia hadir dengan kamera yang mengagumkan bagi kelasnya iatu 48MP + 8MP + 5MP + 5 MP bagi kamera belakang.

Kapasiti bateir peranti ini juga sangat baik apabila ia dihadirkan dengan 5000mAh. Peranti ini di jual pada harga Rm1599!!!


vivo Y15 2020 Kini Tersedia Untuk Pasaran Tempatan – Harga Jualan RM599, Dapatkan Sekarang!

vivo sekali lagi mengemas kini barisan smartphone keluaran mereka dengan kemunculan vivo Y152020 – dijual pada harga RM599 dan ketersediaan bermula sekarang. Bersempena memeriahkan lagi peraduan cabutan bertuah, “V Live Your Fantasy” – pelanggan yang membeli mana-mana model vivo termasuk vivo Y15 (2020) sepanjang tempoh peraduan berpeluang menyertai sertai sesi cabutan bertuah.

Bagi yang berminat, vivo Y15 (2020) boleh didapati menerusi beberapa saluran berbeza termasuk vivo concept store, pengedar sah vivo, rakan kerjasama vivo dan platform atas talian seperti Lazada, Shopee dan vivo Store. Maklumat lanjut, layari vivo Malaysia.


Sticker Baru Istimewa Untuk Hari Jumaat

Pasti ramai yang gembira apabila menjelangnya hari Jumaat kerana sudah tiba masanya untuk anda berehat dan melakukan aktiviti riadah mingguan. Bagi memeriahkan hari ambang hujung minggu, Instagram melancarkan sticker istimewa untuk digunakan bersama story anda khas bagi hari Jumaat. Lancarkan sahaja aplikasi dan anda akan dapat melihat pengumuman tersebut dari Instagram


NXL LIGAGAME dan BOOM ESPORTS Sekali Lagi bakal Wakili Indonesia dalam VALORANT Champions Tour Peringkat 2 – Pencabar SEA – Main Habis

JAKARTA, Indonesia, 26 April 2021 /PRNewswire/ — VALORANT Champions Tour (VCT) 2021 telah hampir mencapai titik pertengahannya, mengakhiri segmen yang kompetitif ini dengan VCT Peringkat 2 – Pencabar SEA – Main Habis. Di Indonesia, lebih daripada 450 pemain mengambil bahagian dalam 2 pusingan kelayakan terbuka yang mana pasukan-pasukan bersaing untuk mendapatkan dua kerusi yang disediakan bagi mewakili negara ini dalam VCT Pencabar SEA – Main Habis akan datang, iaitu fasa kedua pertandingan peringkat serantau di Asia Tenggara yang akan dianjurkan di Indonesia.

(Kiri ke Kanan) NXL LIGAGAME dan BOOM ESPORTS Sekali Lagi akan Mewakili Indonesia dalam VCT Peringkat 2 – Pencabar SEA – Main Habis

Baik NXL LIGAGAME mahupun BOOM Esports telah menunjukkan corak permainan mereka yang terbaik dalam pertandingan VCT yang mana kedua-duanya menewaskan BIGETRON ASTRO, ALTER EGO dan MORPH IMPACT yang juga merupakan pasukan yang paling kuat di Indonesia. NXL LIGAGAME mahupun BOOM Esports juga merupakan wakil-wakil Indonesia untuk VCT Rantau SEA Masters 1 pada bulan Mac lalu yang telah menunjukkan ketekalan mereka dalam memberi persembahan yang terbaik.

Edwin, Naib Presiden Pembangunan Perniagaan One Up, berkata, “Ini merupakan catatan rekod baharu untuk kedua-dua pasukan iaitu NXL LIGAGAME dan BOOM ESPORTS yang telah menunjukkan ketekalan prestasi dalam pertandingan VALORANT Champions Tour rasmi di Indonesia. Kami sangat berbangga dengan apa yang telah dicapai oleh kedua-dua pasukan serta pemain-pemain lain yang mengambil bahagian secara aktif. Ini membuktikan bahawa ekosistem FPS Indonesia semakin meningkat naik dan juga dapat berkembang dengan lebih besar dan lebih mantap.”

“Teruja rasanya untuk melihat betapa bagusnya pasukan Indonesia menunjukkan prestasi mereka dalam VALORANT Champions Tour setakat ini. Dengan Indonesia yang bakal mengacarakan VCT Peringkat 2 – Pencabar SEA – Main Habis akan datang, kami yakin bahawa mereka akan menetapkan standard untuk pertandingan FPS di negara ini. Kami berharap dapat meneruskan usaha kami bersama One Up bagi membawakan acara esukan Indonesia ke tahap seterusnya dan menyediakan platform untuk pasukan tempatan menonjolkan kemahiran serta corak permainan mereka,” kata Chris Tran, Ketua Esukan Riot Games Asia Tenggara Taiwan, Hong Kong dan Macau.

VCT Peringkat 2 – Pencabar Indonesia disokong oleh Biznet sebagai Penyedia Perkhidmatan Internet Rasmi, ViewSonic | Elite sebagai Rakan Esukan Rasmi untuk Monitor, Secretlab sebagai Rakan Kursi Permainan Rasmi, NIMO TV sebagai Rakan Penyiaran Rasmi.

Pertandingan ini kemudiannya akan disusuli dengan permulaan VCT Peringkat 2 – Pencabar SEA – Main Habis yang akan melibatkan 10 pasukan dari seluruh SEA termasuk Hong Kong dan Taiwan untuk bersaing mendapatkan kerusi bagi mewakili seluruh rantau SEA dalam VCT Peringkat 2 – Masters: Reykjavik akan datang yang bakal diadakan secara luar talian di Reykjavik, Iceland. VCT Peringkat 2 – Pencabar SEA – Main Habis boleh distrim secara dalam talian mulai 29 April hingga 2 Mei di saluran YouTube VALORANT Esports Indonesia dan Halaman FB VALORANT Indonesia. Dengan menggunakan sistem pertandingan dua kali penyingkiran, pasukan-pasukan akan bersaing dalam pertandingan yang mendebarkan bagi menonjolkan kemahiran luar biasa, strategi dan corak permainan mereka yang unik. VCT Peringkat 2 – Pencabar SEA – Main Habis akan disiarkan dalam beberapa bahasa tempatan seperti Bahasa Vietnam, Bahasa Thai, Tagalog dan Mandarin untuk berinteraksi dengan lebih ramai penonton tempatan. VCT Peringkat 2 – Pencabar SEA – Main Habis disokong oleh One Esports sebagai Rakan Media Rasmi.

Kunjungi laman web kami https://valorant.oneup.co.id/ dan Instagram @valorantindonesia_1up untuk perkembangan terkini secara langsung dan butiran lanjut berkenaan pertandingan rasmi VALORANT di Indonesia.

Maklumat lanjut mengenai One Up Organizer boleh diakses di oneup.co.id manakala untuk VALORANT dan Riot Games boleh diakses di riotgames.com

Keywords: Electronics Gaming Computer/Electronics Entertainment Multimedia/Online/Internet Trade show news


Redmi K20 Diperkenal – Sokong Snapdragon 730 + Kamera Utama 48MP + Bateri 4,000mAh

Selain Redmi K20 Pro, acara pelancaran tersebut turut diserikan dengan kemunculan Redmi K20. Peranti merupakan varian yang lebih ringan dan membawakan spesifikasi lebih kurang sama seperti Redmi K20 Pro.

Redmi K20 juga membawakan paparan bersaiz 6.39″ AMOLED FHD+ bersama rekaan pop-up. Penawaran nisbah skrin – ke- badan juga adalah tinggi iaitu 91.9% dan dilengkapi pengimbas cap jari generasi ke-7.

Apa yang membezakannya adalah enjin dalaman Redmi K20 dijana oleh cip pemproses Qualcomm Snapdragopn 730 (8nm) dan dibantu GPU Adreno 618. Memori tersedia pula 6GB RAM dan storan pula sehingga 128GB ROM.

Untuk kamera, Redmi K20 membawakan tiga kamera utama : 48MP (Sony IMX582) + 13MP + 8MP. Redmi K20 turut menyertakan sokongan video gerak perlahan 960fps. Kamera swafoto pula adalah 20MP.

Seterusnya, Redmi K20 dibina dengan bateri berkapasiti 4,000 mAh dengan sokongan pengecasan pantas 18W. Sistem operasi digunakan adalah MIUI 10 berasaskan Android 9.0 Pie. Ciri menarik lain termasuk audio Hi-Res, NFC, USB-C dan audio jack 3.5mm.

Peranti ini ditawarkan di pasaran China pada harga berikut:


Okay! Harga Redmi Note 6 Pro Bermula RM849, Dapatkan 20 Oktober Ini!

Baru semalam sahaja kita beritahu peranti baharu Redmi Note 6 Pro bakal dijual secara rasmi di kedai Mi terpilih, hari ini harga tawarannya pun telah diumumkan oleh Xiaomi Malaysia.

Redmi Note 6 Pro tersedia dalam dua varian iaitu 3GB RAM + 32GB ROM dan 4GB RAM + 64GB ROM. Harga tawaran bagi kedua-dua varian ini masing-masing adalah RM849 (3GB) dan RM999 (4GB).

Peranti baharu yang beroperasi di bawah Android 8.1 Oreo ini hadir dengan cip pemproses Snapdragon 636, kapasiti bateri sebesar 4,000mAh dibekalkan pada badan bersaiz 6.26 inci. Sokongan dwi-kamera utama 20MP + 5MP dan kamera hadapan 12MP + 5MP buat pertama kalinya bersama ciri kecerdasan buatan (AI) juga merupakan salah satu keistimewaan Redmi Note 6 Pro.

Bagi yang berminat, boleh lawati kedai Mi Stores dan Mi Zones yang sah, serta layari laman rasmi Mi Store di laman e-dagang Lazada dan Shopee mulai 20 Oktober 2018 ini. Hadiah percuma terhad turut ditawarkan pada kedai Mi Store di One Utama, Queensbay Mall, Penang dan KSL City Johor Bahru.


Siri Samsung Galaxy S10 Dilancarkan Bersama Rekaan Serba Baharu, Teknologi Lebih Terkini

Seperti yang dinantikan, Samsung secara rasmi telah pun melancarkan pewaris baharu dalam keluarga siri Galaxy S iaitu Samsung Galaxy S10. Siri ini ditawarkan dalam tiga versi iaitu Samsung Galaxy S10, Galaxy S10+ dan Galaxy S10e. Ketiga-tiga versi dilihat membawakan rekaan serba baharu disamping teknologi lebih terkini.

Samsung Galaxy S10 menampilkan paparan bersaiz 6.1 inci AMOLED bersama rekaan skrin baharu, ‘Infinity-O’. Ia dilengkapi cip pemproses Exynos 9820, memori 8GB RAM dan storan 128GB. Galaxy S10 dilengkapi sokongan sistem tri-kamera utama 12MP + 12MP + 16MP bersama kamera swafoto 10MP. Terdapat sokongan pengimbas cap jari ultrasonik. Kapasiti bateri 3,400 mAh (USB-C) di samping turut menawarkan sokongan pengecasan berbalik dan pengecasan tanpa wayar.

Samsung Galaxy S10+ pula hadir dengan saiz badan yang lebih besar. Versi ini dipadankan dengan paparan bersaiz 6.4 inci AMOLED bersama rekaan skrin yang sama seperti Galaxy S10. Ia juga masih dijana oleh cip pemproses Exynos 9820, tetapi diselitkan pilihan memori hingga 8/12GB RAM dan ROM 128GB/512GB/1TB. Terdapat sokongan pengimbas cap jari ultrasonik.

Untuk kamera, versi ini menyokong sistem tri-kamera utama 12MP + 12MP + 16MP serta dwi kamera hadapan 10MP + 8MP. Ia juga menyokong pengimbas cap jari ultrasonik terbina dalam skrin dan pengecaman wajah 3D. Kapasiti bateri 4,100mAh (USB-C) di samping turut menawarkan sokongan pengecasan berbalik dan pengecasan tanpa wayar.

Samsung Galaxy S10e turut membawakan rekaan skrin berlubang. Menawarkan paparan skrin bersaiz 5.8 inci FHD+ AMOLED, Galaxy S10e turut menggunakan cip pemproses Exynos 9820 sebagai tunjang utama. Untuk memori, ia menawarkan 6GB RAM dan storan 128GB.

Berbeza dengan Galaxy S10 dan Galaxy S10+, versi ini hanya membawakan sokongan dwi-kamera utama : 12MP + 16MP . Manakala, kamera hadapan dibekalkan dengan lensa 10MP. Melengkapinya adalah bateri berkapasiti 3,100mAh (melalui USB-C) di samping turut menawarkan sokongan pengecasan berbalik dan pengecasan tanpa wayar.


Dwi-kamera Utama vivo V9 Lakar Sejarah

Konfigurasi dwi-kamera bukanlah benda yang baru untuk sebuah telefon pintar, ia sudah berada di pasaran sejak tahun lepas lagi. Tidak dinafikan banyak pengeluar mengambil ilham daripada posisi kamera melintang pemiliknya iaitu iPhone 7 Plus. Tidak mahu ketinggalan dalam fenomena dwi-kamera, vivo kali ini tampil dengan vivo V9.

Sebelum ini, ada beberapa artikel kami tulis menceritakan tentang peranti ini mengenai rekaan, kamera depan, dan paparan penuh yang digunakan. Terkini, pihak vivo berkongsi pula mengenai kamera utama. Menurut pasukan vivo, peranti ini hadir dengan sensor 16MP + 5MP bersama fungsi PDAF (Phase Detection Auto Focus) dan menyokong foto efek bokeh.

Berdasarkan hasil gambar yang dikongsikan, vivo V9 dilihat mampu mengambil gambar potret lebih jelas serta terang. Selain itu, vivo V9 dimuatkan cip pemproses Snapdragon disamping RAM 4GB dan 64GB ruang storan.

Buat masa ini, vivo Malaysia tidak berkongsi maklumat lanjut mengenai spesifikasi lain pada vivo V9.


OPPO F5 Versi 6GB Berwarna Hitam Akan Ke Pasaran Malaysia

Kemaskini : OPPO F5 6GB warna hitam & merah telah dijual secara rasmi pada harga RM1,698 bermula 16 disember 2017

Dua hari lagi OPPO F5 versi 6GB sedia untuk di pra-tempah di Malaysia. Sebelum ini, OPPO mengumumkan warna merah sahaja akan berada di pasaran tempatan tetapi hari ini OPPO menambah satu lagi warna iaitu hitam menjadikan ia dua warna untuk dipilih.

OPPO F5 6GB menampilkan rekaan luar yang kemas di samping kamera depan 20 Megapiksel f/2.0. Kelebihan yang ada pada kamera ini ialah ia menyokong teknologi AI Beauty dimana gambar selfie akan menjadi lebih nyata dan natural.

Pra-tempah OPPO F5 6GB merah dan hitam akan bermula pada 12.30 pagi, 6 Disember 2017 depan. Bagi yang ingin menempah, boleh layari laman sesawang rasmi OPPO atau terus ke kedai konsep OPPO yang berhampiran.

OPPO juga memaklumkan, 1000 pelanggan pertama yang membuat pra-tempahan akan menerima kotak edisi terhad yang mengandungi sarung telefon premium kristal Swarovski.

Jadi, kepada anda yang ingin menghadiahkan sesuatu yang berharga untuk yang tersayang, OPPO F5 6GB boleh dipertimbangkan.


Tip! 4 Cara Mengambil Gambar Cantik Khusus Untuk Pengguna vivo V9

Baru-baru ini sekumpulan pelajar Kelab Fotografi Universiti Xiamen Malaysia telah berkunjung ke Taman Botani National, Shah Alam. Kumpulan yang diketuai oleh jurugambar profesional tempatan Alexio Yeoh dikehendaki mengambil beberapa gambar bertemakan alam semula jadi menggunakan telefon pintar vivo V9. Disebabkan peranti ini menjadi hangat sejak akhir-akhir ini, mereka telah mengambil keputusan untuk menguji sejauh mana kehebatan kamera pada vivo V9.

Di samping itu, mereka turut berkongsi tip bagaimana ingin mengambil gambar dengan lebih cantik melalui beberapa cara dan kaedah. Jom skodeng…

Gambar monochrome merupakan gambar hitam dan putih yang tidak selalu digunakan oleh pengguna telefon pintar. Bagi sesetengah penggemar fotografi, mereka menganggap mengambil gambar hitam dan putih boleh membawakan ekspresi perasaan kepada orang yang melihatnya.

Bak kata-kata emas jurugambar terkenal Swiss-Amerika, Robert Frank “Hitam dan putih adalah warna fotografi. Bagi saya ia melambangkan harapan alternatif dan keputusan yang tetap untuk umat manusia selama-lamanya.”

Untuk menggunakan tapisan monochrome ini, pengguna perlu mengakses ke pilihan “Filter” dan pilih efek “Chaplin” untuk mengaktifkannya.

Rutin mengambil swafoto setiap hari terutamanya golongan wanita adalah sesuatu perkara yang normal. Oleh itu, bagi mendapatkan gambar swafoto yang cantik dan jelas, mereka memerlukan sebuah kamera depan yang baik.

Dengan vivo V9, peranti ini dilengkapi kamera 24 Megapiksel dengan ciri menarik yang dinamakan AR Sticker. Melalui integrasi AR (realiti gabungan), pengguna boleh menggunakan pelbagai efek menarik untuk menambahkan lagi kecerian pada setiap gambar yang diambil.

“Kecantikan ialah kuasa, senyuman pula adalah senjata”, ungkapan John Ray (Naturalis Inggeris)

Di sini, mod yang paling sesuai digunakan ialah mod HDR. Melalui mod ini, ia menjadikan gambar pemandangan kelihatan lebih natural dan lebih terperinci. Sebagai contoh, gambar langit akan menjadi jelas atau lebih kebiruan berbanding menggunakan mod biasa yang terang dan keterlaluan (over-exposed).

Vincent Van Gogh, seorang pelukis Belanda kurun ke-18 menganggap “Ia bukanlah bahasa pelukis tetapi bahasa alam yang patut didengar oleh seseorang, perasaan untuk perkara diri sendiri, realiti yang lebih penting daripada perasaan terhadap gambar.”

“Jika anda benar-benar sukakan alam semula jadi, anda akan mendapat keindahan di mana-mana saja” – Vincent Van Gogh.

Gambar makro ialah gambar yang diambil dari jarak dekat. Kaedah mengambil gambar sebegini sering dilakukan oleh rata-rata pengguna sama ada untuk mengambil gambar objek atau tumbuh-tumbuhan.

Efek bokeh daripada vivo V9 ini sekaligus mampu memberikan bantuan cahaya dalam setiap swafoto yang diambil. Pengguna boleh memilih beberapa efek cahaya untuk mencipta gambar dengan stail yang berbeza dan mengubah persekitaran seperti studio penggambaran sendiri.

Melalui empat tip yang dikongsikan, kami harap pengguna vivo V9 dapat memanfaatkannya disamping dapat melihat kemampuan sebenar vivo V9 terutamanya sistem kamera yang disediakan.

Vivo V9 telah mula berada di pasaran Malaysia bermula Mac 2018 dengan tanda harga RM1,399. Ia didatangkan dengan pilihan warna Pearl Black, Gold, Velvet Red dan Sapphire Blue. Pembelian di stor online boleh dibuat di Lazada dan 11street, malah pelanggan turut ditawarkan dengan promosi semasa yang dijalankan.

Reviu Eksklusif: vivo V9, Dwi Kamera Lakar Sejarah!

Baca juga: Reviu Eksklusif: Jalan-Jalan Bersama vivo V9 Di Putrajaya!


Anda Boleh Bahagiakan 7,000 Kanak-Kanak Asia Dengan Grab

Penyedia perkidmatan ridesharing, Grab mahu menjadikan bulan Disember lebih ceria dan menyeronokkan, terutama bagi golongan kanak-kanak. Anda boleh turut serta bersama Grab dalam menjadikan hidup kanak-kanak ceria di dalam kempen Delivering Happyness di mana anda boleh menghadiahkan barang terguna ataupun baru seperti buku, alat tulis dan mainan. Kemudian tempah Grab untuk mengambil barangan tersebut dari 12 sehingga 24 Disember. Grab mensasarkan untuk mengumpul 20,000 item di seluruh Asia Tenggara, yang kemudiannya akan dihadiahkan kepada 7,000 kanak-kanak kurang bernasib baik sekitar Asia Tenggara.

Grab telah bekerjasama dengan badan NGO di Singapura, Indonesia, Filipina, Malaysia, Thailand dan Vietnam, yang memberi tumpuan membantu kanak-kanak yang memerlukan. NGO ini aktif dalam usaha menangani isu-isu penting berkenaan kanak-kanak seperti menyediakan kelengkapan untuk mereka. Di Malaysia, Grab bekerjasama dengan NGOHub , platform dalam talian yang membantu badan-badan lain melalui kepakaran mereka.

Cara untuk turut serta dalam kempen Delivering Happyness


Maxis Dan McDonald Laksana Kerjasama Beri Senyuman

Hotlink dan McDonald Malaysia telah melaksanakan kerjasama dalam memberikan senyuman kepada rakyat Malaysia dengan memberi ganjaran. Pelanggan yang melawat mana-mana empat Kios Smile4REWARDS istimewa di restoran McDonald’s yang terpilih iaitu McDonald’s Pandu Lalu Bangi, McDonald’s Seksyen 3 Shah Alam, McDonald’s Pandu Lalu Jalan Gopeng, and McDonald’s Pandu Lalu Jalan Tebrau.

Apa yang perlu anda lakukan adalah dengan mengambil gambar senyuman anda disitu lantas anda akan menerima ganjaran Chocolate Sundae PERCUMA serta-merta dengan sebarang pembelian. Pelanggan Hotlink dan Maxis yang menunjukkan laman tawaran dalam aplikasi Hotlink RED atau MyMaxis mereka apabila membuat penebusan juga akan menerima 4 ketul Chicken McNuggets ® secara percuma.

Lebih menarik, bagi pelanggan yang telah bergambar di Kios Smile4REWARDS akan berpeluang untuk memenangi sepasang tiket penerbangan PERCUMA ke destinasi-destinasi Asia Tenggara. Terdapat hanya 10 pasang tiket penerbangan untuk dimenangi. Pelanggan hanya perlu memuat naik gambar Smile4REWARDS mereka di Facebook dan Instagram dengan hashtag #HotlinkxMcD #Smile4REWARDS.

Apa yang perlu dilakukan bagi mendapatkan ganjaran tersebut:

1. Berdiri menghadap skrin Kios Smile4REWARDS. Tekan Enter untuk mula
2. Letakkan wajah anda di dalam bulatan pada skrin dan senyum!
3. Webcam akan mengambil empat gambar foto anda
4. Pilihlah hanya satu foto kegemaran anda dan simpan
5. Masukkan nombor telefon dan emel anda (foto yang dipilih akan dihantar ke emel anda)
6. Kios akan mencetak baucer McD dan anda akan menerima SMS
7. Tunjukkan baucar di kaunter untuk menebus ganjaran anda
8. Jangan lupa untuk menunjukkan aplikasi Hotlink RED dan MyMaxis juga untuk mendapat lebih lagi ganjaran!

Bagi yang tidak berkesempatan melawat 4 kiosk tersebut, anda masih berpeluang untuk menikmati ganjaran dengan memuat turun tawaran Sundae Cone Besar PERCUMA dari aplikasi Hotlink RED atau MyMaxis, yang boleh ditebus di mana-mana restoran McDonald’s di seluruh negara.

bagi mendapatkan maklumat lanjut, anda bolehlah melayari laman sesawang Hotlink .


ASUS ROG Memperkenalkan Koleksi Lengkap Electro Punk Gaming Laptop!! – Memang Awesome!!

ASUS Republic Of Gamer hari ini telah memperkenalkan koleksi siri terbaharu electro Punk Special Edition yang tampil dengan Warna Hitam dan pink.

ROG Strix G15 Electro Punk Edition tampil dengan rekaan yang sangat menawan khususnya di bahagian touchpad dan juga butang WASD yang tampil dengan warna yang sangat menarik dan dihadirkan dengan saiz 15.6″ IPS FHD 240Hz.

Lebih menarik, ia juga disertakan dengan pemproses yang sangat berkuasa iaitu Intel Core i7 Generasi ke -10 yang nyata memberi prestasi yang menakjubkan. Turut dipadankan dengan kad grafik NVIDIA GeForce RTX 2070 Super GPU.

Dari aspek memori pula ia dihadirkan sehingga DDR4 3200 MHz SDRAM dan sehingga 1TB SSD. Ia juga turut dilengkapi dengan rangkaian Ultrafast WiFi 6 dan dihadirkan dengan NVMe PCle 3.0 SSD.

Bukan Hanya laptop terapi siri ini turut dilengkapi dengan ROG Strix Go 2.4 Electro Gaming Punk Headset yang merupakan USB-C 2.4 GHz wireless headset. Ia dihadirkan dengan USB 2.0 adapter Plus 3.5mm connector.

Ia tampil dengan bunyi yang mengagumkan apabila di disertakan dengan 40mm ASUS Essence Driver. Ia boleh dipadankan dengan PC, Mac, PS4, Xbox One, Nintendo Switch dan peranti mud alih.

Papan kekunci ini tampil dengan reken dan warna yang sangat menarik dan RG light ini boleh besinar dari bawah yang sekaligus memberikan sentuhan yang sangat menarik.

Ia direka untuk khusus untuk permainan pantas multiplayer gaming . Butang CTRL juga dibesarkan bagi memudahkan anda bagi memudahkan anda untuk mencari FPS Frenzy. Ia turut disertakan dengan Cherry MX Switcher bagi memudahkan anda memberi araban yang kompleks ketikda bermain.

Tetikus ini tampil dengan Aura-Sync yang membolehkan RGB Lighting pada logo Scroll Wheel dan dibahagian harapan.

Ia sangam ringan iaitu hanya 79g dan dihadirkan dyngan 6200 dpi optical sensor yang memastikan ketepatan kadar respond yang baik.

Ia dihadirkan dengan Tighly Woven Fabric yang sangam stabil dan tidak bergerak. Ia juga mengunakan scuff mark khususnya pada kawasan yang selalu digunakan.

Koleksi Elektro Punk ini lebih mudah di basrah menggunakan ROG Ranger BP1503 backpack dihadirkan dengan pink pipping, tampalan dan saucy slash di bahagian harapan. Rekaan yang sangat menarik dan sangat stylish.


Khas Untuk Malaysia! Harvey Norman Hadir dengan Komputer Riba 2 dalam 1

Harvey Norman Malaysia terkenal dengan kedai yang menawarkan pelbagai produk dan barangan IT melalui rangkaian kedai mereka di seluruh negara. Terkini, pihak Harvey Norman turut memperluaskan portfolio mereka dengan memperkenalkan sebuah komputer riba yang dikenali sebagai Charge Plus 2-in-1.

Charge Plus 2-in-1 ini adalah kerjasama antara Harvey Norman dengan Intel Malaysia dan Microsoft Malaysia, dibangunkan khusus berdasarkan permintaan tempatan. Charge Plus 2-in-1 hadir dengan skrin bersaiz 11.6” yang boleh dihubungkan kepada papan kekuncinya ataupun digunakan secara berasingan sebagai tablet. Ia menggunakan Quad-core Intel Atom Z8300, menyokong memori 2GB DDR3L RAM dan memori dalaman sebesar 64GB.

Pihak Harvey Norman turut menyertakan perisian Microsoft Office 365 dan juga Dewan Eja pada Charge Plus 2-in-1, harga jualannya adalah RM1899 bersama dengan 1 tahun waranti daripada Harvey Norman. Untuk maklumat lanjut, sila layari laman rasmi https://www.harveynorman.com.my/.


Masuk ke Dunia Gardenscapes yang meriah di AppGallery Hari Ini

Untuk masa yang terhad sahaja, pengguna Huawei mendapat nilai pulangan tunai sehingga 20% pada setiap pembelian dalam aplikasi – salah satu promosi global terbaik setakat ini

SHENZHEN, China, 17 Disember 2020 /PRNewswire/ — Gardenscapes, permainan teka-teki match-3 yang popular daripada Playrix, kini tersedia di AppGallery! Mulai hari ini, pengguna AppGallery akan memulai perjalanan bersama-sama pelayan buta mereka, Austin, ketika mereka mengembalikan taman yang indah ke kegemilangan formal dengan menyelesaikan ribuan tahap teka-teki pertandingan-3.

Sebagai sebahagian daripada kempen Game Fest akhir tahun global AppGallery, pengguna Huawei boleh menikmati tawaran pulangan wang eksklusif sehingga 20% pulangan tunai – nilai terbaik yang pernah anda temukan – pada pembelian dalam aplikasi sepanjang tempoh musim sejuk.

“Kami gembira dapat menawarkan lebih banyak pemain di seluruh dunia untuk mengakses ke permainan Gardenscapes yang kita gemari dengan melancarkannya di AppGallery. Sokongan dan bimbingan yang kami terima daripada Huawei dalam prosesnya sangat baik dan kami gembira dapat memberikan tawaran tunai kepada khalayak kami yang komited.” Kata Maxim Kirilenko, Pengarah Pembangunan Perniagaan di Playrix.

Bagi mereka yang telah memasang Gardenscapes, pemain hanya boleh log masuk dengan akaun Facebook mereka untuk menjimatkan kemajuan permainan. Permainan kemudian boleh dimuat turun daripada AppGallery untuk menuntut tawaran wang tunai eksklusif dengan log masuk melalui akaun Facebook yang sama (atau muat turun AppGallery di sini jika menggunakan peranti bukan Huawei).

Di Gardenscapes, pemain akan dapat menikmati kepuasan membina semula taman hingga ke zaman kegemilangannya melalui pengalaman permainan yang tidak asing lagi. Di samping mekanik teka-teki pertandingan-3 standard, permainan ini menawarkan kenaikan kuasa dan penggalak khas, seperti Firecrackers dan Bombs, untuk mengubah pengalaman permainan secara keseluruhan bagi pengguna. Dengan ribuan tahap unik dan tahap kesukaran yang berbeza-beza, sudah pasti ia dapat menggembirakan peminat permainan teka-teki!

Permainan ini juga mempunyai jalan cerita yang rumit yang menambahkan dimensi yang berbeza untuk keseluruhan pengalaman. Semasa pemain meneruskan pemulihan, mereka akan menemui pelbagai rahsia di sebalik taman sambil disertai dengan pelbagai watak unik dan haiwan kesayangan yang comel. Pemain juga boleh bekerjasama dengan rakan mereka di Gardenscapes dengan menyegerakkan akaun Facebook mereka. Setelah disegerakkan, mereka dapat menghantar nyawa satu sama lain dan bekerjasama untuk mencapai kedudukan teratas di papan pendahulu.

“Dengan pelancaran Playrix’s Gardenscapes di AppGallery, kami sangat gembira dapat mengalu-alukan rakan kongsi besar lain ke kedai aplikasi kami yang berkembang pesat. Dengan tawaran eksklusif ini, kami memberi kawalan kepada pengguna kami, memberikan nilai tambah dengan cara baharu untuk menikmati permainan. Terima kasih kepada AppGallery, pengguna dapat memperibadikan dan mengurus dunia aplikasinya sepenuhnya, dengan pintu masuk terbuka yang selamat yang menawarkan kebebasan, pilihan dan fleksibiliti,” kata Jaime Gonzalo, Naib Presiden, Huawei Mobile Services Europe.

AppGallery, yang merupakan kedai Aplikasi Android rasmi HUAWEI, berusaha untuk menjadi pasar aplikasi pasti yang menawarkan lebih banyak pilihan kepada pengguna dan menyediakan teknologi yang lebih inovatif kepada para pembangun untuk mentakrifkan semula kemungkinan pengalaman pengguna. Kempen Game Fest akhir tahun global, yang bertujuan untuk mendorong pengguna untuk meneroka cara baharu untuk bermain di platform dengan rangkaian faedah eksklusif, adalah salah satu daripada pelbagai kempen yang ditawarkan AppGallery sepanjang tahun dan merupakan bukti komitmen AppGallery dalam merealisasikan visinya.

AppGallery juga bekerjasama secara aktif dengan jenama global terkemuka dan pembangun permainan untuk membawanya ke platform untuk memastikan pengguna mempunyai akses ke beberapa permainan mudah alih yang paling popular. AppGallery menyediakan lebih daripada 500 juta pengguna aktif di lebih daripada 170 buah negara dan rantau di seluruh dunia dengan ribuan aplikasi dalam 18 kategori, termasuk permainan, media sosial, hiburan dan banyak lagi.

Maklumat promosi untuk pelbagai negara peserta adalah seperti berikut:

Pemain di Eropah dan Rusia dapat menikmati pulangan tunai sebanyak 20% pada pembelian dari 15 Disember hingga 14 Januari dan pemain di Emiriah Arab Bersatu, Kerajaan Arab Saudi, Kuwait, Jordan, Mesir, Iraq, Qatar, Bahrain, Oman, Pakistan, Maghribi dan Afrika Selatan akan menerima pulangan tunai sebanyak 15% dari 25 Disember hingga 31 Disember.

Di Amerika Latin, pengguna Huawei dapat memanfaatkan tawaran ini dari 24 Disember hingga 8 Januari dengan pulangan tunai 15% untuk pemain yang berpusat di Brazil dan Argentina dan 20% untuk Mexico, Colombia, Chile, Peru, Guatemala, Costa Rica, Honduras, El Salvador, Panama dan Republik Dominica.

Lebih daripada itu, bukan hanya untuk pengguna Huawei di wilayah China HongKong, Taiwan dan Macau, tetapi juga pengguna di Filipina, Malaysia dan Singapura, mereka dapat memperoleh pulangan sebanyak 20% dari 15 Disember hingga 31 Disember.

Keywords: Electronics Gaming Computer/Electronics Consumer Electronics Entertainment Mobile Entertainment Telecommunications New products/services


Akhirnya! Kemas Kini Yang Diidamkan Pengguna Twitter

Kaki Twitter pastinya sudah biasa dengan masalah ini, dengan semangat menaip reply atau status, akhir sekali tidak boleh post sebab melebihi had abjad, gigih pula edit satu satu perkataan bagi pendek. Salah satu sebab masalah itu jadi adalah Twitter kira sekali nama pengguna dalam had 140 abjad, dapat pula member nama panjang, makin terhad lah reply yang dapat ditulis.

Kini masalah itu semua tiada lagi! Twitter telah mengemas kini sistem Twitter mereka untuk memudahkan anda. Nama pengguna, video, gambar dan media lain tidak akan dikira dalam had abjad, YES!!! Kenapa saya suka? Sebab saya pun kaki Twitter.

Bukan itu sahaja, Twitter juga mengumumkan anda boleh melakukan retweet ke atas tweet anda sendiri. Jadi semua tweet lama anda boleh dibaca semula oleh rakan dan pengikut di laman sosial anda. Yang ini saya rasa tak akan guna sangat, rasa biasa-biasa sahaja.


Tip! Anti Revoke – Elakkan Aplikasi ‘Sideload’ Daripada Dibatalkan Oleh Apple!

Sekiranya anda memiliki peranti iOS dan masih lagi belum Jailbreak, pastinya anda ada menggunakan aplikasi ‘sideload’ atau aplikasi yang dimuat turun dan dipasang di luar aplikasi App Store bukan?! Mungkin ada di antara anda yang tertanya-tanya mengapa terdapat segelintir pengguna menggunakan aplikasi ‘sideload’, dan jawapannya adalah mudah kerana kaedah sebegini membolehkan aplikasi berbayar dimuat turun secara percuma serta menyokong akses penuh.


[Tertiris] Kapasiti Bateri Samsung Galaxy S9 Dan S9+ Didedahkan

Samsung dikatakan bakal melancarkan peranti induk mereka Samsung Galaxy S9 dan S9+ seawal bulan hadapan. Sebelum menghampiri tarikh pelancaran, kebiasaan kita akan melihat gambar-gambar yang tertiris. Sebelum ini kami ada kongsikan mengenai rekaan yang mungkin hadir, dan semalam tersebar di arena sesawang mengenai speaker yang ditala oleh AKG.

Hari ini pula, sebuah agensi di Brazil mendedahkan maklumat mengenai bateri yang akan digunakan pada kedua-dua peranti tersebut. Samsung Galaxy S9 akan hadir dengan kapasiti bateri 3,000mAh manakala Galaxy S9+ menggunakan bateri sebesar 3,500mAh. Ini bermakna tiada peningkatan dari segi kapasiti daripada generasi sebelumnya. Kedua-dua peranti didatangkan dengan jumlah voltan yang sama iaitu 3.85V.

Walaupun bateri yang dimuatkan agak kecil untuk paparan beresolusi 2K, tidak mustahil cip pemproses Snapdragon 845 dan Exynos 9810 mampu menjimatkan kuasa. Qualcomm juga mengumumkan cip keluaran mereka 30% lebih efisyen dan cekap tenaga.


Versi antarabangsa Tencent Meeting lancar dalam talian di lebih 100 pasaran, tawarkan pengguna mesyuarat percuma sehingga 300 peserta

Tencent Meeting sokong pengguna global dalam bekerja dari rumah

SHENZHEN, China, 23 Mac 2020 /PRNewswire/ — Tencent Meeting, aplikasi mesyuarat video berasaskan awan, telah memainkan peranan aktif dalam pertempuran melawan wabak dengan melancarkan versi aplikasi antarabangsa. Sehingga 20 Mac, versi antarabangsa telah tersedia dalam talian di lebih 100 negara dan wilayah di seluruh dunia, termasuk Malaysia, Singapura, India, Thailand, Jepun, Hong Kong (SAR China) dan Macau (SAR China), di mana pengguna boleh mencari VooV Meeting dan memuat turun aplikasi daripada App Store dan Google Play. Tencent Meeting membolehkan anda menjadi tuan rumah persidangan dalam talian dengan sehingga 300 peserta pada satu masa secara percuma.

Lori Wu, naib presiden Tencent Awan, berkata, “Dengan jumlah kes COVID-19 baharu yang meningkat di luar China, kami berharap dapat menyediakan pengguna kami di negara-negara dan rantau lain dengan keupayaan untuk bekerja dari jarak jauh. Tatkala kami menuju ke hadapan, kami merancang untuk melancarkan perkhidmatan di seluruh dunia, yang mematuhi peraturan tempatan.”

Tencent Meeting, aplikasi persidangan audio dan video yang dibangunkan oleh Tencent Cloud, dikeluarkan pada akhir Disember 2019. Dalam tempoh dua bulan pelancaran, aplikasi ini telah menjadi salah satu aplikasi persidangan video yang paling banyak digunakan di China dengan pengguna aktif setiap hari melebihi 10 juta.

Pada akhir bulan Januari apabila COVID-19 berlaku di China, Tencent Meeting menyediakan ciri yang membolehkan persidangan dalam talian dengan sehingga 300 hadirin pada satu masa secara percuma, untuk membantu melawan wabak. Dalam tempoh ini, sejumlah besar organisasi menggunakan Tencent Meeting sebagai alat untuk telekerja, sementara institusi pendidikan menggunakan platform ini untuk mengendalikan program pengajaran dan latihan jarak jauh dalam talian mereka.

Untuk memenuhi permintaan yang pesat oleh pengguna semasa wabak itu, Tencent Meeting memperluaskan sumber pengkomputerannya setiap hari dan menggunakan sumber tambah untuk meningkatkan kapasiti dengan menambahkan lebih 1 juta teras CPU ke rangkaian, dengan jumlah tambahan lebih 100,000 CVM dalam tempoh lapan hari, menetapkan rekod baharu dalam sektor pengkomputeran awan China.

Pada pertengahan bulan Mac, kadar pengeluaran semula dan pekerja yang kembali ke tempat kerja telah dipercepatkan, dengan puluhan ribu syarikat dan agensi kerajaan menjadikan Tencent sebagai sebahagian daripada etika kerja baharu mereka. Mendaftar masuk, membida, menjalankan temuduga, menjalankan kelas latihan dan amalan kerjasama lain semua berlaku dalam awan, menandakan kemunculan dan pengukuhan trend baharu dalam kaedah tempat kerja berfungsi.

Untuk memenuhi keperluan pengguna yang semakin meningkat di pejabat awan, Tencent Meeting terus meningkatkan fungsi dan perkhidmatan utama, melancarkan 14 kemas kini dalam tempoh 40 hari. Tencent Meeting akan terus dioptimumkan untuk menyediakan pengguna di seluruh dunia dengan perkhidmatan persidangan HD berasaskan awan yang lancar, selamat dan boleh dipercayai yang membolehkan pengguna menjadi tuan rumah atau menyertai mesyuarat dengan mudah.

Keywords:  Computer Software Computer/Electronics Entertainment Mobile Entertainment Multimedia/Online/Internet Telecommunications New products/services


Miliki OPPO Reno Secara PERCUMA Dengan Pelan Celcom Mobile Platinum Plus

Inginkan fon baharu sempena hari raya ini? Tidak perlu risau, peranti baharu OPPO Reno boleh menjadi milik anda secara PERCUMA! Apa?! Ya, dengan melanggan pelan Celcom Mobile Platinum Plus yang dilengkapi dengan data 100GB hanya pada RM188 sebulan.

Pelanggan juga diberi pilihan untuk memiliki OPPO Reno pada hanya RM91 sebulan, melalui pelan ansuran Celcom iaitu EasyPhone Own selama 24 bulan.

Peranti terbaru ini boleh didapati mulai hari ini (28 Mei) melalui Celcom Online Store dan Celcom Bluecube di seluruh negara. Tambahan lagi, pelanggan Celcom yang membeli OPPO Reno juga akan menerima casing bateri bernilai RM199 (sementara stok masih ada).

OPPO Reno ditawarkan pada harga RM1,999, merupakan sebuah peranti yang mempunyai rekaan unik pada bahagian kamera. Untuk maklumat lebih lanjut, layari Celcom.


Reviu Eksklusif : SAMSUNG Galaxy A50 – Peranti Memukau Yang Benar-Benar Ada Superpower!

Samsung telah memperkenalkan salah satu model terbaru dalam rangkaian Galaxy A menerusi kemunculan Samsung Galaxy A50 – peranti dengan spesifikasi dalaman yang power pada segmen harga mampu milik. Tetapi adakah peranti ini mampu menarik dan menambat hati pengguna? Bersama eRing, kita kupas satu persatu…

Menyentuh daripada aspek fizikal, Galaxy A50 hadir dengan reka tubuh yang menawan, nipis dan ringan. Panel belakang peranti diperbuat daripada material dipanggil “Glasstic” – plastik yang kelihatan kemasan berkilau seakan kaca. Oleh itu, AWAS!! Jangan sampai jadi TIPAH TERTIPU…

Menarik perhatian adalah terdapat efek cahaya dalam warna pelangi jelas terlihat pada panel tersebut. Secara keseluruhan peranti ini selesa untuk digenggam. Pun begitu, pastikan anda menggunakan casing yang diberi bagi mengelakkan risiko peranti “mencium” lantai.

Butang kuasa dan suara di bahagian kanan, manakala sisi kiri pula terdapat slot sim yang menggunakan dua simkad + kad microSD. Bahagian atas hanya terdapat lubang mikrofon. Sebelah bawah menampilkan bicu audio 3.5mm, port USB-C, mikrofon dan pembesar suara.

Galaxy A50 menggunakan panel Super AMOLED dengan skrin bersaiz 6.4 inci FHD+ (1080 x 2340 piksel), bersama paparan Infinity-U. Pujian pertama diberikan kerana kualiti paparannya memberi penghasilan yang baik dengan warna cukup terang dan selesa untuk dilihat – meskipun penggunaan di bawah pancaran cahaya matahari.

Jelas kelihatan paparan skrin juga agak luas dengan nisbah skrin ke badan sebanyak 90.6% – terima kasih kepada bezel nipis pada bahagian kedua-dua sisi dan atas peranti. Cuma sayangnya, dagu peranti terlihat sedikit tebal. Tapi overall okay. Memang puas!

Peranti beroperasi menggunakan antaramuka Samsung One UI 1.1 berasaskan Android Pie. Paparan yang dibawa lebih kemas dan mudah digunakan dengan sebelah tangan tangan. Ikon juga dilihat mengekalkan tampilan yang ceria.

Kuasa dalaman Galaxy A50 digerakkan oleh cip pemproses Samsung Exynos 9610 dengan pemproses grafik Mali-G72. Ia dibantu oleh memori 6GB RAM dan storan dalaman 128GB. Peranti ini juga mempunyai sokongan memori luar yang boleh dikembangkan sehingga 512GB.

Prestasi peranti harus dipuji! Sepanjang penggunaan, memang tiada masalah bahkan ia mampu menggalas tugas harian dengan baik termasuk bermain game, layan youtube dan sebagainya. Penggunaan aplikasi yang banyak dalam satu masa dapat dilakukan dengan lancar dan penggunaan secara berterusan juga hanya meningkatkan suhu secara minimal.

Hasil pengujian kami, Galaxy A50 mencatatkan skor sekitar 144516 mata untuk ujian AnTuTu Benchmark. Pada ujian penanda aras Geekbench 4 pula, peranti ini mencatatkan skor sebanyak 1,676 mata untuk ujian tunggal dan 4,796 mata untuk ujian pelbagai teras. Berikut ini hasil pengujian kami:

Galaxy A50 dilengkapi dengan bateri besar 4,000mAh dan lengkap sokongan pengecasan pantas dengan kuasa 15W. Kapasiti bateri ini menawarkan hayat bateri yang memuaskan dengan masa penggunaan sehingga satu hari lebih untuk kegunaan biasa.

Bercakap mengenai keselamatan, Galaxy A50 dilengkapi pengimbas cap jari terbina dalam skrin. Ketika menguji, kami mendapati prestasinya berada di tahap memuaskan hati dan dan berupaya mengesan cap jari tanpa menyalakan paparan terlebih dahulu. Andai kata tak suka, Samsung turut menyertakan pengimbas wajah sebagai alternatif.

Jika dibandingkan dengan pesaing dalam lingkungan harga yang sama, Galaxy A50 sebenarnya jauh lebih baik. Sebabnya, ia menawarkan keupayaan kamera canggih yang mampu menangkap objek dengan sempurna – sama ada menggunakan kamera utama ataupun swafoto.

Galaxy A50 menyokong tiga kamera utama dengan resolusi 25MP (main) + 8MP (wide-angle) + 5MP (depth) – menyokong sudut luas mencecah 123 darjah. Ia juga menyokong ciri scene optimiser bagi rakaman gambar lebih sempurna dan terdapat pengesanan kesilapan yang membantu perbaiki tangkapan. Fungsi AR lens turut terbina.

Boleh dikatakan, hasil rakaman gambar memang hebat dan cukup detail dengan tona warna yang berkualiti tinggi meskipun pada keadaan cahaya rendah. Bagi tangkapan foto jarak dekat, anda hanya perlu halakan kamera secara terus pada subjek dan tangkap!

Kualiti kamera swafoto juga berada di tahap yang tidak mengecewakan. Berbekalkan kamera beresolusi 25MP, ia mampu menangkap gambar dengan ketajaman yang baik sekaligus menghasilkan foto selfie nampak menarik persis model!

Untuk rakaman video, kualitinya berada pada tahap memuaskan namun tanpa sokongan EIS. Melaluinya, anda boleh merakam video melalui dua mod penangkapan iaitu standard dan sudut lebar (tidak boleh zoom). Mengabadikan kenangan dengan peranti ini ternyata tidak mengecewakan!

Secara keseluruhan, jika anda impikan telefon pintar dengan harga pada segmen mampu milik tapi dengan spesifikasi penuh super power, maka telefon ini adalah pilihan paling tepat. Penawarannya sangat seimbang termasuk daripada semua aspek seperti kamera, jangka hayat bateri dan rekaan. Ada 3 pilihan warna menarik : putih, biru dan hitam. Jangan lupa dapatkan satu!


TerraPay umum pelantikan Ron Vollebregt sebagai Pengerusi Lembaga Pengarah

THE HAGUE, Belanda dan AMSTERDAM, 7 September 2020 /PRNewswire/ —  TerraPay, sebuah syarikat infrastruktur pembayaran global, mengumumkan pelantikan Ron Vollebregt sebagai Pengerusi Lembaga Pengarahnya.

Ron menyertai TerraPay sebagai usahawan global dengan pengalaman lebih daripada 25 tahun dalam Pembayaran, kebanyakannya sebagai Pengasas Bersama dan Ketua Pegawai Operasi di GlobalCollect, penyedia perkhidmatan pembayaran antarabangsa yang terkemuka. Berikutan ini, dia tetap aktif dalam industri ini dengan kerap menasihati pelabur dan syarikat pembayaran. Pada masa ini, Ron juga berfungsi sebagai Anggota Lembaga SlimPay, sebuah syarikat yang berpangkalan di Paris yang menyediakan perkhidmatan pembayaran untuk ekonomi langganan, dan Yoco, yang berpangkalan di Cape Town dan menangani keperluan pembayaran luar talian dan dalam talian untuk syarikat-syarikat di Afrika Selatan.

Selain kegiatannya dalam Pembayaran, Ron aktif sebagai pelabur persendirian, kebanyakannya di bidang Pertanian yang memfokuskan pada pengeluaran, pemprosesan dan penjualan sayur-sayuran, kopi, dan rempah-rempah tempatan di pelbagai negara di Asia dan Afrika.

Bercakap mengenai pelantikan ini, Ambar Sur, Pengasas dan Ketua Pegawai Eksekutif TerraPay berkata, “Suatu saat yang membanggakan bagi kami dalam menyambut Ron ke pasukan pemerhati masa depan kami. Waktunya sesuai dengan pembayaran digital di barisan hadapan, dan pengalaman global Ron yang tidak ternilai dalam industri ini memungkinkan kami untuk meningkatkan dan memenuhi permintaan yang semakin meningkat, dan mendorong keterangkuman kewangan dalam komuniti di seluruh dunia.”

“Saya berbesar hati dan teruja untuk menyertai pasukan pemimpin berpengalaman yang begitu mantap dengan visi untuk terus meningkatkan standard dalam ekosistem pembayaran digital. Saya berharap dapat memulakan masa depan yang cerah di TerraPay dengan memperkukuhkan lagi infrastruktur pembayaran di peringkat global kami yang mantap, teratur dan terukur,” kata Ron mengenai pelantikannya.

TerraPay ialah syarikat penyelesaian dan infrastuktur pembayaran digital berlesen yang membantu menghubungkan pelbagai sistem pembayaran dengan selamat untuk memindahkan dana dalam masa nyata. Pelabur TerraPay termasuk Prime Ventures, Partech Partners, International Financial Corporation, dan pasukan pengasasnya.

Untuk maklumat lanjut, sila lawati terrapay.com.

Keywords: Banking/Financial Service Computer/Electronics Electronic Commerce Multimedia/Online/Internet Personnel announcements Financial Technology


SpaceChain dan Eurasian Space Ventures Menandatangani MOU untuk Menjalankan Pembangunan Projek Angkasa Lepas Bersama

ALMATY, Kazakhstan, 25 Mei 2021 /PRNewswire/ — BERSEMPENA DENGAN KONSENSUS OLEH COINDESK – SpaceChain dan Eurasian Space Ventures (ESV) telah menandatangani Memorandum Persefahaman (MOU) untuk kerjasama dan pembangunan projek bersama yang sedang dijalankan dalam bidang teknologi angkasa lepas dan rantaian blok.

Diasaskan oleh ahli perniagaan dan usahawan, Shukhrat Ibragimov, ESV merupakan sebuah syarikat berhad yang berdaftar di Kazakhstan dengan matlamat untuk berfungsi sebagai hab antarabangsa bagi projek angkasa dan organisasi berkaitan yang ingin memanfaatkan infrastruktur angkasa lepas dan ekosistem yang sudah mantap di negara ini.

Melalui perjanjian tersebut, kedua-dua syarikat akan bertukar-tukar maklumat dan kepakaran serta menggabungkan idea baharu dan membangunkan projek bersama dalam bidang teknologi angkasa lepas dalam tempoh dua tahun.

SpaceChain akan meneroka peluang usaha sama dengan rakan kongsinya dalam industri angkasa lepas global untuk memanfaatkan kemudahan dan infrastruktur angkasa lepas sedia ada di Kazakhstan. ESV akan memudahkan komunikasi dengan Agensi Angkasa Lepas Kebangsaan Republik Kazakhstan yang juga dikenali sebagai Gharysh Sapary, bagi pihak kedua-dua buah syarikat tersebut.

“Kami sedang menjalin kerjasama yang berharga dengan SpaceChain yang bukan sahaja membantu memperlihatkan apa yang boleh ditawarkan oleh Kazakhstan sebagai hab angkasa lepas antarabangsa tetapi yang lebih penting adalah untuk membantu organisasi meneroka angkasa lepas sebagai wadah inovasi untuk kelebihan dan kejayaan yang kompetitif,” kata Shukhrat Ibragimov, Pengasas ESV. “Melalui penggabungan dan penyepaduan kepakaran serta pengetahuan kedua-dua buah syarikat dalam rantaian blok dan angkasa lepas, kami berasa amat teruja kerana telah mengambil langkah bersejarah ini dengan SpaceChain dalam mendorong inovasi dan pembangunan seterusnya dalam sektor angkasa lepas yang didemokrasikan.”

Sebagai permulaan, ESV akan mengendali dan menguruskan dua projek angkasa lepas bersama yang dibangunkan dengan SpaceChain untuk pertukaran mata wang digital Biteeu yang akan menggunakan infrastruktur bergred angkasa lepas pada orbit SpaceChain bagi melaksanakan transaksi pelbagai tandatangan dan sandaran data Bitcoin yang ultra selamat; dan Divine – sebuah projek komuniti yang memanfaatkan teknologi angkasa lepas untuk menyiarkan audio al-Quran secara percuma kepada umat Islam dan sesiapa sahaja yang ingin memahami Teks Suci Umat Islam tersebut di seluruh dunia.

“Kami memasuki era baharu penerokaan angkasa lepas dan memanfaatkan teknologi angkasa lepas sebagai suatu wadah untuk inovasi perniagaan. Bekerjasama dengan ESV akan melengkapkan usaha berterusan kami dalam membangunkan rangkaian satelit berasaskan rantaian blok sumber terbuka yang selamat dan tidak berubah untuk penggunaan syarikat teknologi kewangan (fintech) dan tidak berpusat,” kata Zee Zheng, Pengasas Bersama merangkap Ketua Pegawai Eksekutif SpaceChain. “Kami akan terus mengenal pasti lebih banyak kes penggunaan komersial untuk teknologi angkasa lepas dan ia menjadi kepercayaan teguh kami bahawa kerjasama dengan ESV akan membantu mempercepat proses tersebut.”

SpaceChain menggalakkan infrastruktur tidak berpusat untuk Ekonomi Angkasa Baharu. Penggabungan teknologi angkasa lepas dan rantaian blok SpaceChain menjadikan pembangunan aplikasi angkasa lepas lebih mudah dan membuatkan angkasa lepas lebih mudah diakses. Untuk maklumat lanjut, sila layari www.spacechain.com.

Misi ESV adalah untuk menarik syarikat, teknologi dan pakar terkemuka dalam industri angkasa lepas komersial ke Kazakhstan serta berfungsi sebagai pusat sehenti bagi projek dan pembangunan baharu dalam industri tersebut. Untuk maklumat lanjut, sila layari www.eurasian.space

Keywords:  Aerospace/Defense Banking/Financial Service Computer/Electronics Joint ventures New products/services Religion Blockchain Financial Technology


‘Xiaomi Photography Challenge’ Tawarkan Hadiah Bernilai RM208,950

Kepada pengguna Xiaomi dan suka mengambil gambar, apa kata anda menyertai pertandingan fotografi ajuran Xiaomi iaitu ‘Xiaomi Photography Challenge’ dan berpeluang memenangi hadiah wang tunai bernilai USD50,000 (RM208,950).

Terbuka kepada semua pengguna telefon pintar Xiaomi, peraduan fotografi ini telahpun bermula 25 Oktober hingga 22 November 2018. Pengguna hanya perlu menghantar gambar kreatif mengikut kategori tersedia seperti ‘Natural look’, ‘Piece of the World’, ‘Dreamscape’ serta ‘Why So Serious’, dan gambar yang diambil mestilah menggunakan telefon pintar Xiaomi sahaja.

Seramai 100 orang peserta yang akan dipilih pada 23 November 2018 untuk ke peringkat seterusnya sekaligus merangkul gelaran juara. Gambar terbaik akan dipilih oleh Mi Fans, berdasarkan undian yang akan bermula 27 November hingga 6 Disember 2018.

Sebelum ini, Xiaomi pernah membuat pertandingan yang sama pada tahun 2017. Ia mendapat sambutan diluar jangkaan apabila seramai 13,000 peserta yang mengambil bahagian untuk merebut hadiah bernilai USD30,000 (RM125,370).

Tunggu apa lagi, cepat hantar gambar terbaik korang sekarang!


Pemproses Snapdragon 823 Bakal Diperkenalkan Pada ASUS ZenFone 3 Deluxe Untuk Pasaran Terpilih

Seperti yang telah dikongsikan sebelum ini, ramai di antara kita yang sudah ketahui bahawa ASUS ZenFone 3 Deluxe bakal menampilkan sokongan cip pemproses Qualcomm Snapdragon 820.Namun begitu, terdapat laporan yang telah mendedahkan bahawa model ini akan turut hadir dengan cip pemproses yang lebih berkuasa iaitu Snapdragon 823 untuk pasaran terpilih seperti di Filipina dan juga berkemungkinan India.

Berbeza dengan cipset Snapdragon 820, cipset terbaru ini menawarkan prestasi yang lebih pantas dengan sokongan empat teras Kryo berkelajuan maksimum sehingga 3.0GHz berbanding hanya dua teras Kryo berkelajuan 2.2GHz sahaja.

Apa pun ia, diharapkan varian terbaru ASUS ZenFone 3 Deluxe dengan sokongan Snapdragon 823 ini akan turut diperkenalkan di pasaran Malaysia menjelang Ogos nanti.


VoLTE Kini Sudah Tiba Pada Rangkaian Digi

Semalam Digi telah mengumumkan bahawa servis Voice-over-LTE (VoLTE) telah dilancarkan pada rangkaian Digi 4G LTE di seluruh negara. VoLTE adalah teknologi panggilan suara generasi terbaru yang membolehkan pelanggan menikmati kualiti panggilan suara yang lebih baik pada peranti yang menyokong fungsi ini seperti Apple iPhone 7 dan 7 Plus.

Dengan VoLTE, panggilan suara disambungkan melalui rangkaian 4G LTE. Sehingga kini, suara selular panggilan di Malaysia untuk semua rangkaian biasanya diperbuat melalui rangkaian 2G dan 3G. Jalur lebar yang lebih tinggi daripada rangkaian 4G LTE menjadikannya lebih sesuai untuk menghantar kualiti audio suara yang lebih baik setiap kali anda melakukan panggilan. Bersama-sama dengan itu, VoLTE juga dilengkapi dengan keupayaan pembatalan bunyi yang menghapuskan bunyi latar belakang untuk audio panggilan yang lebih jelas. Satu lagi kelebihan VoLTE adalah bahawa ia membolehkan pelanggan melayari web, memuat turun atau mengakses kandungan Internet ketika melakukan panggilan suara.

Untuk menikmati servis VoLTE, anda perlulah memastikan peranti anda menyokong fungsi ini. Kemudian aktifkannya dan pastikan anda berada di kawasan dengan akses Digi 4G LTE. Tiada sebarang bayaran tambahan akan dikenakan bagi servis ini. Bagi mereka yang telah mendapatkan iPhone 7 atau 7 Plus dari Digi, anda merupakan kelompok pengguna Digi yang pertama menikmati servis ini, kini anda boleh menikmati panggilan suara yang lebih stabil dan jelas.


HUAWEI Mate 10 Porsche Design Dibawa Masuk Ke Malaysia Pada Harga RM6,999

Berita baik kepada peminat Porsche Design, HUAWEI Malaysia baru sahaja mengumumkan bahawa mereka secara rasminya akan membawa masuk HUAWEI Mate 10 Porsche Design ke pasaran tempatan minggu ini, 8 Disember 2017.

Bagi anda yang masih belum tahu, HUAWEI Mate 10 PD ialah peranti yang mempunyai rekaan hampir sama dengan Mate 10 Pro. Apa yang membezakannya ialah storan dalaman kini dipertingkatkan kepada 256GB.

Secara kasarnya, perbezaan ketara boleh dilihat pada rekaan luar yang lebih eksklusif dengan nama Porsche Design di depan dan juga belakang. Selain itu, ia masih kekal dengan cip pemproses Kirin 970, RAM 6GB, dan sistem operasi Android 8.0 Oreo serta EMUI 8.0.

Malah kerangka kalis air dan debu IP67 juga menempatkan bateri sebesar 4,000mAh bersama sambungan USB Type-C. Skrin pula hadir dengan paparan OLED 6 inci FHD+ turut menawarkan speaker audio stereo di atas dan di bawah tanpa bicu 3.5mm audio jack.

Didatangkan hanya dengan pilihan warna Diamond Black, HUAWEI Mate 10 Porsche Design dijual pada harga runcit RM6,999 seunit.

Menariknya, di dalam kotak pembungkusan terdapat adapter pengecas, wayar, fon telinga, adapter audio, dan sarung kulit serba hitam. Ia akan mula dijual pada 8 Disember, Jumaat ini di kedai-kedai rasmi HUAWEI Experience Store seluruh Malaysia.


Tips Elak Kesesakan Lalu Lintas Pada Bulan Ramadhan Dengan Waze

Tidak lama lagi kita bakal menyambut Ramadhan al Mubarak. Ramadan merupakan sebuah bulan yang penuh dengan kesabaran. Namun kadang-kadang kesabaran itu teruji, lebih-lebih lagi bila ianya berkaitan dengan kesesakan trafik . Oleh itu, Waze berkongsi tips untuk elak trafik yang sibuk dan rancang perjalanan dengan bijak.

Waze menjangkakan perjalanan menuju ke tempat kerja mengalami trafik yang lebih sesak berbanding ketika pulang ke rumah. Trafik dijangkakan sesak dari jam 8 pagi hingga 11 pagi dan beransur pulih pada jam 3 petang. Oleh itu, Waze menasihatkan orang ramai agar keluar dari rumah lebih awal atau sebelum jam 8 pagi.

Menurut Waze, selepas jam 9 malam merupakan waktu yang sesuai untuk berkunjung ke restoran makanan segera – terutamanya jam 12 tengah malam hingga 5 pagi. Elakkan berkungjung ke restoran makanan segera pada jam 4 petang hingga 7 malam kerana waktu tersebut orang ramai sedang bersiap sedia untuk berbuka puasa.

Waze memaklumkan pusat beli belah di seluruh Malaysia sentiasa ‘pack’ pada jam 12 tengah hari hingga 4 petang – waktu paling ‘pack’ adalah jam 5 hingga 6 petang. Oleh itu, bagi mereka yang memerlukan ‘terapi beli belah’, anda oleh mengunjungi pusat beli belah selepas jam 7 petang dan keatas.

Waze memaklumkan trafik menuju ke bank-bank di seluruh Malaysia menunjukkan data turun naik sepanjang hari. Bermula jam 7 hingga 9 pagi, terdapat peningkatan yang stabil. Ia terus selepas bank dibuka pada 9.30 pagi dan menjadi penuh muali jam 12 tengah hari hingga 3 petang. Oleh itu, Waze mencadangkan anda membuat urusan pengeluaran wang tunai di ATM selepas jam 4 petang – orang ramai beransur kurang pada waktu tersebut.

Waze mencadangakan anda mengisi minyak seawal sekitar jam 8 pagi kerna tidak perlu beratur. Bilangan orang bertambah mulai pukul 9 pagi sehingga ke waktu puncak iaitu pada jam 3 – 6 petang. Sebagai alternatif, anda juga boleh mengisi minyak selepas jam 7 malam kerana keadaan beransur lengang pada waktu itu.

Muat turun aplikasi Waze secara percuma menerusi :


[ Tutorial ] Hanya Menghantar Emoji Bulan, Anda Boleh Aktifkan Mod Gelap Aplikasi Messenger!

Mod gelap (Dark mode) pada aplikasi Messenger sudah dijanjikan oleh Facebook akan dilancarkan, tetapi ramai yang masih menunggu ketibaannya.

Rupa-rupanya fungsi ini telah disembunyikan, dan cara yang paling pantas mengaktifkan adalah menghantar emoji bulan!

Hantar emoji (bulan) kepada kawan, paparan untuk tetapan mod gelap akan tampil di bahagian atas.

Klik gambar profil anda dan masuk ke paparan tetapan, anda akan nampak tetapan untuk [ Dark Mode ] di bahagian paling atas. Aktifkan mod ini dan aplikasi messenger anda akan dipaparkan dalam mod gelap.

Sangat mudah dan ringkas kan?! Jangan lupa buat kemas kini dahulu, jika masih tidak berjaya maknanya kemas kini masih belum sampai ke peranti anda. Sabar menanti ya…


HP Zbook Memperkenalkan WorkStation Mudah Alih Ternipis Dunia

HP baru sahaja mengumumkan penambahan produk dalam siri Zbook – ini termasuk yang dilancarkan ialah workstation paling nipis dan ringan di dunia iaitu Zbook 14u G5 dan 15u G5 ke pasaran Malaysia. Ia menampilkan skrin privasi untuk membolehkan pengguna mengakses workstation dengan lebih bebas.

HP memaklumkan ia hadir dengan paparan beresolusi 4K dengan pemproses berkuasa Intel Generasi ke-8. Dua varian ini digandingkan dengan pemproses i5 dan i7 bersama teknologi Intel vPro. Sistem grafik lebih menyerlah dengan adanya bantuan daripada AMD Radeon Pro. Ia turut ditemani storan bersaiz 2TB berteknologi HP Z Turbo Drive.

Dengan segala perkakasan berteknologi tinggi ini, HP mengatakan ia sesuai digunakan untuk golongan profesional yang inginkan kelancaran dalam kerja-kerja CAD (Reka bentuk Bantuan Komputer). Kedua-dua produk ini telah dioptimumkan khusus untuk AutoDesk dan Adobe.

Kelengkapan dalaman yang hebat juga dipadankan dengan kerangka luaran tahan lasak. HP Zbook G5 didatangkan dengan badan logam yang diiktiraf MIL-STD-810G yang sesuai digunakan dalam pelbagai kondisi. Ia tidak dijamin akan bertahan dalam situasi peperangan tetapi pengguna tidak memerlukan ciri sebegitu untuk melakukan kerja-kerja pejabat.

Ketersedian HP Zbook 14u G5 dan 15u G5 akan diumumkan tidak lama lagi. Bagaimanapun, kedua-dua produk dijual dengan tanda harga bermula RM6,000 seunit.


Perjanjian Perkongsian Global Cloud4C dan SNP Ink

HEIDELBERG, Jerman dan SINGAPURA, 5 November 2020 /PRNewswire/ — Cloud4C Services Pte. Ltd, penyedia perkhidmatan terurus awan terkemuka di dunia yang berpusat di Singapura, telah menandatangani perjanjian Perkongsian Perak global dengan SNP Schneider-Neureither & Partner SE (SNP Group), peneraju global dalam transformasi data, untuk mempermudah transformasi digital data dan proses yang kompleks. Kerjasama ini akan menawarkan pakej menarik untuk penggunaan SAP® S/4HANA yang dipercepat dalam awan yang disatukan dengan penyelesaian perisian setempat serba lengkap untuk mengurangkan jumlah kos pemilikan (TCO) dan perbelanjaan modal (CAPEX) bagi perniagaan.

Perkongsian tersebut memberikan kelebihan berganda dalam AIOP Cloud4C dan kepakaran Perkhidmatan Terurus yang dipacu oleh DevOps dalam SAP S/4HANA bersama-sama dengan pendekatan SNP BLUEFIELD™ yang dikuasakan oleh perisian automasiCrystalBridge® . Dengan ini, perniagaan dapat melancarkan beberapa projek dan memindahkan data terpilih sekali gus, pada mana-mana persekitaran awan – awam, swasta atau hibrid. Cloud4C membawakan amalan terbaik global dalam penilaian kesediaan awan yang komprehensif, pematuhan keselamatan dan peraturan dan pengoptimuman kos. Tempoh minimum kontrak adalah sehingga penghujung tahun 2023.

Michael Eberhardt, Ketua Pegawai Operasi (COO) di SNP, berkata, “Pemodenan persekitaran SAP berasaskan awan adalah teras transformasi digital, yang membentuk asas kejayaan ekonomi di jalan pantas, kelangsungan dan kesinambungan perniagaan dan inovasi yang belum pernah terjadi sebelumnya. Peralihan ke platform berasaskan awan semakin menjadi pertimbangan penting untuk senario kritikal perniagaan dan teknologi seperti SAP S/4HANA, penggabungan, perolehan, pengukuhan dan kos infrastruktur. Kami amat berbesar hati untuk bekerjasama dengan Cloud4C, meningkatkan kemampuan teras kami dalam transformasi landskap SAP ke satu tahap baharu di peringkat global. Dengan cadangan bersama kami, perniagaan boleh bergantung pada data terpilih dan kebolehan pengharmonian proses kami untuk meminimumkan jejak data awan mereka, dan menyampaikan nilai pelanggan melalui perisian berprestasi tinggi untuk kelajuan, ketepatan dan kecekapan projek yang maksimum dengan gangguan dan risiko yang minimum.”

Sridhar Pinnapureddy, Pengasas dan Ketua Pegawai Eksekutif, Cloud4C, mengatakan, “Kami amat gembira dapat bekerjasama dengan SNP sebagai rakan kongsi evolusi awan mereka yang menyediakan perkhidmatan yang dikendalikan oleh awan untuk kegunaan syarikat. Para pelanggan kami kini akan mempunyai alternatif yang layak untuk mengubah penyebaran SAP mereka yang paling kompleks menjadi persekitaran bersepadu generasi akan datang dengan kerangka kilang migrasi Cloud4C, perisian canggih SNP dan pengumpulan bakat global. Dengan kerjasama semua, kami boleh membantu pelanggan kami memulakan perjalanan transformasi awan melalui perkhidmatan Terurus Awan SAP, transformasi SAP S/4HANA, Perkhidmatan Pengurusan Aplikasi (AMS) dengan pengurangan TCO yang dikuasakan oleh AIOps, antara muka Tunggal untuk Pengurusan Platform.” Beliau menambah lagi, “Dengan penilaian nilai Awan kami termasuk analisis TCO, penilaian kepatuhan/peraturan dan keselamatan, perhatian khusus terhadap ketersediaan perkhidmatan utama, perniagaan akan dapat mencapai objektif perniagaan/teknologi mereka melalui model kos inovatif kami dan memperoleh Kawalan Awan Menyeluruh.”

Untuk maklumat lanjut, sila layari www.cloud4c.com dan www.snpgroup.com.

Sila hubungi Ibu Pejabat Korporat SNP Nicole HuberE-mel: nicole.huber@snpgroup.com

B.S. RaoNaib Presiden dan Ketua Global (PR dan Komunikasi)Perkhidmatan Cloud4CE-mel: bsrao@cloud4c.com

Keywords: Computer Networks Computer Software Computer/Electronics Internet Technology Telecommunications Contracts Data Analytics


realme X7 Pro Bakal Tersedia Di Shopee Mulai 2 Februari Ini – Dijual Pada Harga RM1949 Ketika Jualan Atas Talian Pertama!!!

realme Malaysia kini memperkenalkan peranti terbaharu bagi pasaran tempatan yang dikenali sebagai realme X7 Pro yang mana ia dijual pada harga RM1999 dan mula dijual pada 2 Februari ini di Shopee. Menariknya anda boleh mendapatkan diskaun sebanyak RM50 ketika hari pertama jualan atas talian.

Peranti ini hadir dengan skrin yang sangat baik iaitu 6.55″ Super AMOLED Display dengan kadar segar semula 120Hz. Dari aspek pemproses pula, ia hadir dengan MEdiaTek Dimensity 1000+ 5G dan dipadankan dengan 8GB RAM +256GB ROM.

Kamera juga tidak mengecewakan apabila ia dihadirkan dengan 64MP + 8MP + 2MP 2MP bagi kamera belakang.

Dari aspek kapasiti bateri pula, peranti ini hadir dengan bateri sebesar 4500mAh dan dipadakankan dengan


Peranti Tahun 2017 Samsung Galaxy Note 8 & Galaxy S8/S8+ Bakal Menerima Kemas Kini One UI

Antaramuka One UI yang baru sahaja diperkenalkan di persidangan Samsung Developer Conference 2018 (SDC 2018) memperlihatkan pelbagai penambahbaikan padanya, seperti fungsi “Focus Block” yang menempatkan sebilangan aplikasi penting pada skrin, mod malam untuk pengalaman yang lebih selesa dalam persekitaran gelap dan banyak lagi.

One UI yang berasaskan Android Pie ini selain disahkan bermula diedarkan Januari 2019 pada Galaxy Note 9, S9 dan S9+, susulan daripada itu tiga lagi peranti tahun 2017 iaitu Galaxy Note 8, S8 dan S8+ juga akan menerima kemas kini Android Pie.

Pemegang ketiga-tiga peranti pintar ini tentunya berasa sungguh gembira, kerana Samsung tidak lupakan anda semua. Buat masa kini masih tidak diketahui tarikh rasmi kemas kini akan diedarkan, kita nantikan selanjutnya dari Samsung.


Samsung Galaxy Tab A Diperkenalkan Dengan Butang Bixby

Samsung telah melancarkan tablet terbaru mereka iaitu Galaxy Tab A. Peranti ini diumumkan dengan fungsi Bixby dengan dua varian 4G dan WiFi. Ia dilengkapi paparan 8 inci beresolusi 1280 x 800p yang dikuasakan oleh cip pemproses 1.4Ghz. Memori pula hadir dengan RAM 2GB dan storan dalaman 16GB.

Dengan ketebalan hanya 8.9mm, tablet ini dimuatkan bateri sebesar 5,000mAh untuk kegunaan seharian. Sementara kamera pula, sensor 8 Megapiksel diletakkan di bahagian belakang dan 5 Megapiksel untuk bahagian depan.

Ciri menarik seperti integrasi bantuan maya Bixby akan memudahkan pengguna untuk mendapatkan maklumat dengan lebih pantas. Ini termasuk ciri Home Mode yang akan memaparkan info penting harian seperti kalendar, cuaca, dan masa apabila tablet sedang dicas.

Buat masa ini, Samsung Galaxy Tab A dipasarkan di Korea Selatan dengan harga runcit iaitu KRW264,000 (lebih kurang RM998) untuk versi WiFi dan KRW308,000 (lebih kurang RM1,164) untuk versi 4G. Namun, tiada maklumat lanjut mengenainya untuk pasaran tempatan.


Smartphone Tahan Lasak Land Rover

Smartphone dari pengeluar kereta bukanlah sesuatu yang baru, namun ia masih dianggap unik kerana smartphone jenis ini mempamerkan ciri-ciri tersendiri yang dimiliki kenderaan pengeluar. Sebelum ini pengeluar seperti Lamborghini dan Bentley telah mengeluarkan smartphone mereka sendiri yang bercirikan sporty dan mewah.

Kepada mereka yang lebih cenderung kepada kenderaan tahan lasak, pada tahun hadapan Land Rover pula akan mengeluarkan smartphone tahan lasak mereka.

Land Rover meletakkan kepercayaan kepada syarikat Bullitt untuk menghasilkan smartphone tahan lasak tersebut, sebelum ini syarikat tersebut telah pun berjaya menghasilkan smartphone tahan lasak untuk syarikat Caterpillar dan ini meletakkan mereka sebagai calon terbaik bagi penghasilan peranti teknologi tahan lasak.

Land Rover dikatakan akan mengintegrasikan smartphone tersebut dengan sistem komputer kenderaan mereka, lantas menghasilkan satu ekosistem komputer kenderaan yang lebih sempurna untuk pemilik kenderaaan Land Rover.


Google Kini Menjadi Doktor Peribadi Anda!

Carian Google telah menjadi salah satu servis terpenting pada era teknologi, manusia bergantung kepada carian Internet tersebut untuk mendapatkan pelbagai informasi penting, ini termasuklah dalam hal-hal kesihatan bagi mendapatkan diagnosis awal.

Bagi memudahkan anda, Google telah mengemas kini servis carian berkaitan kesihatan mereka. Menurut Google, jutaan carian dilakukan setiap hari berkaitan simptom penyakit dan hasil carian yang diterima pengguna kadang kala mengelirukan kerana terdapat banyak penyakit yang berkongsi simptom yang sama.

Oleh itu Google telah mengemas kini sistem carian informasi berkenaan kesihatan, apabila anda melakukan carian simptom ia akan mengeluarkan satu senarai khas penyakit dan anda boleh melakukan carian yang lebih terperinci melalui senarai tersebut.

Selain itu anda juga akan menerima informasi tentang rawatan sendiri di rumah dan nasihat perubatan yang diiktiraf. Google bekerjasama dengan pakar perubatan bagi membangunkan sistem dan informasi pada sistem carian kesihatan ini, supaya anda boleh menjaga kesihatan anda dengan lebih baik.


Adakah Ini Rekaan OnePlus 9 Pro!!!

Ramai yang sedang berteka teki tentang rekaan peranti dari Oneplus iaitu OnePlus 9 Pro dan kini rekaan yang dikatakan milik peranti tersebut dikatakan telah terdedah.

Menurut Tweet dari Digital Chat Station, ia hadir dengan susunan kamera dari kotak segi empat seperti biasa yang mana ia dihadirkan dengan 4 lensa kamera.

Terdapat juga beberapa maklumat tertiris mengenai peranti ini yang mana ia hadir skrin QHD+ dan disertakan dengan kadar segar semula 120Hz. Dari aspek pemproses pula, ia mungkin tampil dengan Snapdragon 888 dan pengecasan 65W.

Sejauh manakah kebenarannya perlu kita nantikan perkembangannya.


Sony Xperia 5 II Kini Rasmi – Dijual Pada Harga Kira-Kira RM3930!!

Peminat Sony mesti teruja apabila mereka telah melancarkan satu lagi peranti terbaharunya yang dikenali sebagai Sony Xperia 5 II dan dijual pada harga $950 (kira-kira RM3930).

Peranti ini tampil dengan skri nyang baik iaitu 6.1″ OLED dan dipadankan dengan sokongan kadar segar semula sehingga 120Hz.

Dari aspek dalaman pula, ia tampil dengan Snapdragon 865 dan dipadankan dengan RAM sebesar 8GB dan storan sebesar 128GB.

Kamera juga tidak mengecewakan apabila ia dihadirkan dengan 12MP + 12MP + 12MP bagi kamera utama dan 8MP bagi kamera hadapan.

Kapasiti bateri juga tidak mengecewakan apabila ia dihadirkan dengan 4000mAh dan disertakan dengan pengecasan pantas 21W.


Sertai Peraduan 8TV Chinese New Year Keep Smiling – Berpeluang Menangi Peranti vivo & Barangan Menarik Secara PERCUMA!

Bersempena Tahun Baru Cina yang bakal tiba pada 25 Januari, vivo Malaysia telah bekerjasama dengan 8TV untuk membawa pelbagai aktiviti dan persembahan bersama peraduan menarik kepada orang awam.

Mulai sekarang, vivo Malaysia akan memberikan peranti pintar vivo dan barangan menarik kepada pemenang bertuah dengan menyertai peraduan 8TV Chinese New Year Keep Smiling.

Maklumat lanjut peraduan 8TV CNY Keep Smiling, layari FB vivo Malaysia atau FB 8TV.


Android 7.0 Untuk Galaxy S7 / S7 Edge Dilengkapi Grace UX

Android Nougat akan dilancarkan tidak lama lagi untuk peranti Samsung Galaxy S7 dan S7 Edge, kemas kini versi terbaru sistem operasi itu akan melengkapkan peranti kesayangan anda dengan Grace UX yang sebelum ini dilancarkan buat pertama kali pada Samsung Galaxy Note7.

Menurut Samsung, kemas kini Android Nougat dengan Grace UX akan menambah baik fungsi Always On Display dan beberapa ciri lain yang belum didedahkan kepada umum. Samsung menjanjikan versi terbaru ini akan dilancarkan kepada pengguna dalam masa dua atau tiga bulan, namun tidak mengejutkan sekiranya pelancaran tersebut tertangguh buat sedikit masa dengan masalah besar yang dihadapai Samsung baru-baru ini.


iQOO 3 Muncul Lagi? Bakal Sokong Penyimpanan Berasaskan UFS 3.1?

Sebelum ini kami pernah berkongi satu artikel mengenai iQOO 3 yang dikatakan bakal muncul bulan ini. Sedikit demi sedikit spesifikasi mengenainya dikongsi dan terbaru, ia dikatakan mungkin menyertakan sokongan penyimpanan berasaskan UFS 3.1. Ia didedahkan menerusi sebuah posting yang kini tersebar meluas.

Di samping itu, terdapat juga sumber mengatakan iQOO 3 telah muncul di pangkalan TEENA dengan kod model V1955A dan spesifikasi penuh. Penyenaraian mendedahkan iQOO 3 bakal membawakan paparan bersaiz 6.44″ FHD+ AMOLED bersama persediaan pengimbas cap jari pada skrin.

Ia juga mungkin dibina dengan rekaan berlubang pada paparan hadapan dan kamera hadapan sebesar 16MP. Selain itu, ia juga mungkin menyokong kamera belakang 64MP.  Pun begitu, maklumat tertiris masih lagi rumors dan kita tunggu kemunculan rasmi kelak!


Kempen Digi Rah Rah Internet Tawar Huawei P20 Serendah RM1

Bersempena Hari Raya dan Piala Dunia 2018, Digi telah mengadakan satu kempen dinamakan Digi Rah Rah Internet. Kempen ini menawarkan peranti terkini Huawei P20 dan peranti lain pada harga serendah RM1 dengan pelan data internet perayauan.

Tawaran terhad 100 unit untuk Huawei P20 Pro Twilight berharga RM1 telah diadakan di stor Digi, Bukit Bintang baru-baru ini. Sementara, kepada orang ramai yang ingin mendapatkan tawaran RM1, sebanyak tiga jenis peranti ditawarkan iaitu Huawei P20, Samsung A8+ dan vivo X21.

Pelan Digi Postpaid ditawarkan dengan data internet sehingga 100GB bersama-sama pelan perantauan di 10 negara antaranya Australia, Brunei, China, Hong Kong, Indonesia, Myanmar, Singapura, Taiwan, Thailand, dan Filipina.

Pelan Digi Postpaid ini boleh didapati di mana-mana stor Digi atau di laman sesawang rasmi Digi.


Tidak Mengejutkan… Insiden Kebakaran Di Kilang Pengeluaran Bateri Samsung Galaxy Note7

Sebuah insiden kebakaran kecil dilaporkan telah terjadi di salah sebuah kilang Samsung SDI di China. Samsung SDI merupakan fasiliti pengeluaran bateri utama bagi Samsung, yang juga bertanggungjawab menghasilkan bateri untuk Galaxy Note7 yang menjadi topik hangat pada tahun lalu.

Menurut Reuters, jurucakap Samsung, Shin Yong Doo berkata kebakaran berlaku di bahagian barang buangan dan sisa kilang. Kebakaran yang berjaya dikawal dengan baik itu tidak mengganggu sebarang operasi pengeluaran dan bahagian utama lain kilang tersebut.

Namun jabatan bomba pula melaporkan cerita yang berbeza. Menurut mereka, kebakaran yang terjadi berpunca daripada bateri lithium dalam bengkel pengeluaran dan beberapa produk bateri separuh siap. Kebakaran “kecil” yang dilaporkan Samsung telah berjaya dipadamkan oleh 110 anggota bomba dan 19 trak pemadam api, lapor jabatan bomba tersebut. Nampak seperti sebuah kebakaran yang agak besar di situ.


Pandang Pertama: Nokia 7 Plus, Peranti Kelas Pertengahan Dengan Paparan Skrin 6 Inci

Nokia sememangnya sudah tidak perlu diperkenalkan lagi kerana ia merupakan salah satu jenama yang sangat gah satu ketika dahulu. Kini Nokia kembali dengan model kelas pertengahan terbarunya iaitu Nokia 7 Plus.

Jika dilihat daripada spesifikasi yang dipertaruhkan, Nokia 7 Plus ini pastinya mampu menggugat model kelas pertengahan sedia ada di pasaran kerana pada harga yang mampu milik serta menawarkan spesifikasi yang berkuasa. Ingin tahu apakah keistimewaan yang ditonjolkan oleh telefon pintar ini jika dibandingkan dengan peranti lain?! Kami akan mendedahkan ciri-ciri menariknya seterusnya…

Pengimbas cap jari, Ambient light, Proximity, Accelerometer, E-compass, Gyroscope, Hall sensor, Barometer

Nokia 7 Plus adalah telefon pintar kelas pertengahan yang hadir dengan nisbah skrin 18:9 bersama paparan IPS LCD 6-inci HD penuh+ dengan tahap keterangan mencecah 500nits.

Walaupun menampilkan paparan skrin 6.0 inci, ianya masih selesa dipegang dengan sebelah tangan.

Kerangka badan peranti ini diperbuat daripada bahan berasaskan logam, malah dengan 6 lapisan warna ia tampak seperti peranti yang menggunakan panel gelas yang premium.

Dengan kemasan yang dihasilkan, ia sangat selesa dipegang di samping jalur antena juga tidak kelihatan.

Nokia 7 Plus merupakan salah satu model yang masih mengekalkan port 3.5mm audio jack dan ia ditempatkan di bahagian atas kerangka. Bahkan pada bahagian ini juga kelihatan jalur antena yang diperbuat daripada logam ini pada bahagian atas kerangka.

Sama seperti rekaan pada bahagian atas kerangka, bahagian bawah kerangka Nokia 7 Plus juga hadir dengan jalur antena yang diperbuat daripada logam.

Pada bahagian ini telah menempatkan satu lubang mikrofon, port USB Type-C dan juga speaker mono dengan rekaan dua lubang berasingan.

Seperti kebanyakan telefon pintar hari ini yang dibekalkan dengan dua kad SIM jenis hibrid, begitu juga dengan Nokia 7 Plus. Slot kad SIM ini terletak di bahagian sisi kiri peranti, di mana anda perlu menggunakan pin ejektor untuk membuka slot kad tersebut.

Anda juga boleh memilih untuk menggunakan dua kad SIM ataupun memilih satu kad SIM dan satu kad tambahan microSD.

Pada bahagian penggambaran, peranti ini menggabungkan dua lensa kamera iaitu 12MP dengan aperture f/1.75 dan 12MP telefoto 2x zum bersama aperture f/2.6.

Manakala kamera depan pula beresolusi 16 Megapiksel lensa sudut-lebar dibantu aperture f/2.0. Kesemua sensor kamera menggunakan jenama Zeiss.

Pertama kali kami terpandang rekaan Nokia 7 Plus berwarna Black/Copper ini, panel belakangnya mengingatkan kami kepada Samsung Galaxy Note 3. Tidak dinafikan, kami sangat tertarik dengan reka bentuk telefon pintar ini kerana kerangka badannya diperbuat daripada bahan berasaskan logam, malah dengan 6 lapisan warna ia tampak seperti peranti yang menggunakan panel gelas yang premium.

Dibekalkan dengan paparan skrin 6.0 inci Full HD+ dengan nisbah 18:9, Nokia 7 Plus masih selesa dipegang walaupun dengan sebelah tangan. Pakej pembelian Nokia 7 Plus juga dianggap berbaloi dengan aksesori seperti pelindung skrin jernih, adapter pengecasan pantas, USB Type-C serta pin slot untuk membuka kad SIM.


Neffos C5 Plus Kini Di Perkenal Ke Pasaran Pada harga RM249

TP-Link kini memperkenalkan 1 lagi telefon pintar yang dikenali sebagai Neffos C5 Plus yang memberi fokus kepada saiz skrin dan jangka hayat bateri pada harga sekitar RM249.

Peranti ini di dilengkapi dengan paparan skrin 5.34 inci FullView dengan nisbah 18:9. Peranti ini juga turut memberi fokus terhadap kualiti gambar dengan ketepatan warna skrin.

Bagi memberikan pengalaman yang baik kepada pengguna, Neffos telah memilih Android Go yang merupakan versi ringan sistem operasi Android. Justeru, ia mampu membuka aplikasi dengan 15% lebih pantas berbanding edisi telefon yang bukan versi Android Go.

Ketika anda melayari internet menggunakan mobile data, Data Saver akan dihidupkan yang mana akan menggurangkan penggunaan data.

Bagi memastikan penggunaan telefon ini boleh bertahan lama, ia telah disertakan dengan bateri dengan kapasiti 2200mAh. Terdapat mod penjimatan tenaga yang dikenali sebagai Power Saving mode yang mampu memanjangkan hayat bateri.

Dari aspek kamera pula. ia disertakan dengan 5MP di bahagian belakang. Disertakan dengan HDR, Burst dan Panorama. Bagi mengambil gambar swafoto, C5 Plus dihadirkan dengan 2MP pada kamera hadapan.

Telefon ini menyokong sambungan 3G dan mempunyai 2 slot kad sim dan 1 slot kad mikroSD yang mana anda boleh menambah sehingga 64GB.

Bagi mendapatkan maklumat lanjut, layari laman sesawang Neffos atau ikuti Neffos di Facebook, Instagram dan Twitter.


HUAWEI Kini Bukan Lagi 5 jenama pengeluar telefon terbesar di dunia Bagi 2021!!!

Seperti yang diketahui, HUAWEI merupakan antara jenama peranti pintar yang popular dan antara top 5 jenama peranti pintar terkemuka sejak beberapa tahun ini. Namun, menurut laporan dairpada Strategy Analytics, kini tidak lagi tergolong dalam 5 jenama pengeluar telefon terbesar di dunia bagi suku tahun pertama 2021!!

Menurut statistik terbaharu, ditangga pertama, masih diungguli oleh Samsung (23%) dan diikuti Apple (17%), Xiaomi (15%), OPPO (11%) dan vivo (11%).

Jadi, peranti apakah yang anda gunakan pada ketika ini?


Samsung Malaysia Sediakan 300 Tiket Konsert LIVE Wanna One Di KL

Bersempena menyambut kehadiran kumpulan muzik terkenal K-Pop pada Julai yang akan datang, Samsung Malaysia Electronics (SME) ingin memberi 300 tiket VIP (bernilai RM1,596) kepada anda semua untuk menyaksikan persembahan secara langsung Wanna One di KL.

Apa yang perlu anda lakukan ialah ambil gambar swafoto atau video dengan membuat gaya trademark Wanna One “Save In My Heart” dengan kreativiti tersendiri. Seterusnya, muat naik dan kongsikan post berkenaan di Facebook atau Instagram dengan tanda pagar #Namaproduk (cth: Galaxy A6+, A6, J6, atau J4), #WithGalaxy, dan #GalaxyFanWeeks serta jangan lupa untuk tag @samsungmalaysia.

Peraduan ini hanya terbuka kepada pengguna peranti Samsung terpilih seperti pengguna Samsung Galaxy A6+, A6, J6 dan J4. Seramai 150 pemenang akan dipilih, dan ini bermakna setiap pemenang akan menerima sepasang tiket.

Bermula 25 Jun 2018, anda boleh dapatkan aksesori telefon pintar eksklusif Wanna One dengan pembelian peranti yang disebutkan di atas.

Untuk mengetahui maklumat lanjut mengenai Jelajah konsert Wanna One, anda boleh layari Samsung Malaysia.


Xinhua Silk Road: Indeks dikeluarkan tunjukkan pembangunan Koridor Perdagangan Darat-Laut Antarabangsa Baharu

CHONGQING, China, 25 Mei 2021 /PRNewswire/ — Indeks fasa pertama untuk Koridor Perdagangan Darat-Laut Antarabangsa Baharu, laluan perdagangan dan logistik yang bersama-sama dibina oleh Singapura dan kawasan-kawasan peringkat wilayah di barat China, dikeluarkan pada Jumaat lalu di Chongqing, barat daya China.

Photo: The first-phase index for the New International Land-Sea Trade Corridor is released at a conference held during the Third Western China International Fair for Investment and Trade, May 21.

Indeks yang komprehensif untuk Koridor Perdagangan Darat-Laut Antarabangsa Baharu ialah 101.5 dalam suku pertama tahun 2021 yang memperlihatkan trend positif berhubung pembangunan koridor perdagangan pada awal tahun, menurut laporan indeks yang dikeluarkan di persidangan yang diadakan semasa Pameran untuk Pelaburan dan Perdagangan Antarabangsa China Barat Ketiga.

Dilaporkan bahawa indeks ini adalah berdasarkan prestasi Koridor Perdagangan Darat-Laut Antarabangsa Baharu dalam suku ketiga tahun 2019 apabila National Development and Reform Commission (NDRC), perancang ekonomi terkemuka China, mendedahkan rancangan keseluruhan untuk pembangunan koridor perdagangan tersebut. Bacaan melebihi 100 menunjukkan pengembangan, sementara bacaan di bawah paras tersebut menunjukkan penguncupan. Indeks ini bertujuan untuk menunjukkan secara komprehensif pembangunan kemudahan logistik, pelabuhan, perdagangan dan industri sepanjang koridor perdagangan.

Indeks ini akan menyediakan panduan maklumat dan penilaian data untuk pembangunan ekonomi dan industri sepanjang koridor perdagangan, dan turut menawarkan asas yang penting untuk negara-negara dan wilayah-wilayah sepanjang koridor tersebut melaksanakan pertukaran perdagangan dan kerjasama kapasiti, kata Ba Chuanjiang, seorang pegawai Kerajaan Perbandaran Chongqing.

Diketahui bahawa kompilasi indeks ini dilakukan bersama-sama oleh jabatan-jabatan yang bertanggungjawab dalam pembinaan koridor perdagangan dari 13 kawasan peringkat wilayah dan sebuah bandar termasuk Chongqing, Gansu, Shaanxi, Sichuan, Wilayah Autonomi Uygur Xinjiang, Yunnan, Wilayah Autonomi Hui Ningxia, Wilayah Autonomi Mongolia Dalam, Guizhou, Qinghai, Wilayah Autonomi Zhuang Guangxi, Wilayah Autonomi Tibet, Hainan, dan Bandar Zhanjiang di Wilayah Guangdong.

Pada tahun 2020, kereta api barangan gabungan rel-laut, bas ulang alik ASEAN rentas sempadan dan kereta api antara mod kereta api antarabangsa koridor perdagangan tersebut mencapai pertumbuhan yang melonjak. Sejumlah 276,800 TEU dihantar melalui kaedah pengangkutan yang disebutkan di atas, satu peningkatan sebanyak 66 peratus berbanding tahun sebelumnya dan nilai barangan ialah 30.54 bilion yuan, satu lonjakan sebanyak 239 peratus berbanding tahun sebelumnya, menurut Liu Wei, ketua Pusat Penyelarasan Logistik dan Operasi Koridor Perdagangan Darat-Laut Antarabangsa Baharu.

Keywords:  Banking/Financial Service Computer/Electronics Transportation Trucking and Road Transportation


Miliki The Sims 4 Secara Percuma Dalam Tempoh Masa Terhad

Peminat game pastinya mengenali permainan The Sims yang merupakan permainan yang memaparkan simulasi kehidupan sebenar yang mana anda boleh mengawal karakter dalam menjalani kehidupan digital dari kecil sehingga mati.

Justeru bagi yang berminat permainan ini kini ditawarkan secara percuma dalam tempoh terhad. Bagi mendapatkan tawaran ini, anda hanya perlu memasang perisian Origin dan seterusnya membeli game ini pada harga RM0.

Walaubagaimanapun ia hanya tertakluk kepada The Sim 4 sahaja. Kandungan tambahan boleh dibeli pada harga yang berlainan. Anda boleh dapatkannya dengan klik di sini.


Kodak Ektra, Buah Tangan Terbaru Kodak Untuk Fotografi

Masih ingat sebelum ini eRing pernah berkongsi berita mengenai Kodak Bakal Perkenalkan Smartphone Baru? Hari ini Kodak dengan rasminya memperkenalkan buah tangan terbarunya yang diberi nama Kodak Ektra. Apa yang istimewanya telefon pintar ini, ia memfokuskan kepada pengguna fotografi.

Menawarkan lensa utama 21 Megapiksel dengan sensor f2.0, peranti ini hadir dengan beberapa fungsi menarik yang terdapat pada kamera Kodak. Di antaranya menyediakan aplikasi suntingan gambar seperti VSCO, Adobe Lightroom dan beberapa lagi tanpa perlu memuat naik aplikasi pihak ketiga. Bukan itu sahaja, Kodak Ektra juga dilengkapi dengan aplikasi Print bagi memudahkan mencetak gambar walau di mana sahaja berada.

Kehadiran skrin 5.0 inci diserikan lagi dengan pemproses MediaTek Helio X20, memori RAM 3GB dan memori dalaman sebesar 32GB. Malah bateri berkapasiti 3000mAh juga dilengkapi dengan sokongan pengecasan pantas. Buat masa ini, Kodak Ektra akan dipasarkan di negara Eropah dengan harga £449 (kira-kira RM 2,305) dan akan diperluaskan ke negara-negara lain pada tahun 2017.


OPPO Reno FC Barcelona Edition Kini Membuka Sesi Pra-Tempahan Mulai 21 Julai – Nikmati Hadiah Eksklusif Bernilai RM898!

Okay guys! OPPO Reno FC Barcelona Edition kini sudah rasmi harga jualannya!!! Tarikh pelancaran di Malayia akan diadakan pada 26 Julai dan ia ditawarkan pada harga RM3,999!!!

Demi memudahkan peminat OPPO dan FC Barcelona boleh mendapatkan peranti edisi terhad ini dengan segera, pihak OPPO telah membuka sesi pra-tempahan mulai 21 hingga 25 Julai 2019. Setiap pra-tempahan akan menerima hadiah eksklusif bernilai sehingga RM898, termasuk earphone O-Free bernilai RM599 dan beg Barca bernilai RM299.

Pra-tempahan boleh dibuat menerusi kedai OPPO Concept Store, atau di laman web rasmi OPPO, rakan kongsi e-dagang seperti Lazada dan Shopee.

OPPO Reno FC Barcelona Edition hadir dengan logo kelab bola sepak Barcelona di panel belakang, spesifikasi termasuk 8GB RAM dan 256GB ROM di bawah cip pemproses Snapdragon 855, bahagian kamera menggabungkan 48MP + 13MP + 8MP bersama sokongan zum hibrid 10x dan zoom digital 60x, yang mana menjadi tahap zum tertinggi dalam industri peranti pintar setakat ini.


Samsung Gear VR Generasi Baru

Di samping Galaxy Note 7, Samsung juga memperkenalkan model terbaru Gear VR dengan beberapa tambah baik. Model Gear VR tahun ini mempunyai dimensi paparan yang lebih luas berbanding model sebelum ini, selain itu juga beberapa modifikasi minimal dilakukan pada reka bentuk fizikalnya bagi memberikan keselesaan ketika penggunaan untuk tempoh masa yang lama.

Foam pad yang digunakan pada model kali ini lebih lembut dan selesa untuk dipakai, dengan berat 345g sahaja pasti anda selesa mengenakan Gear VR untuk tempoh masa yang lama. Selain itu Samsung juga menawarkan dua jenis modul sambungan kepada anda, USB Type-C (Galaxy Note 7) dan juga MicroUSB (Galaxy S7, S7 Edge, Note 5, S6 Edge+, S6 Ege, S6).

Untuk mengakses kandungan VR, anda boleh masuk ke dalam dunia Oculus Home, di situ terdapat pelbagai kandungan ditawarkan untuk anda seperti permainan dan video.


Wiko Tommy3 – Telefon 18:9 Paling Murah Di Pasaran Berharga RM329

Wiko sebuah jenama yang sedang meningkat naik di pasaran global termasuk Malaysia kini memperkenalkan sebuah telefon pintar baharu. Ia dinamakan Wiko Tommy 3 menampilkan skrin bernisbah 18:9 – paling murah setakat ini jika dibandingkan dengan peranti 18:9 yang lain. Mengenakan tanda harga sebanyak RM329, ia didatangkan dengan perkakasan berspesifikasi asas.

Menjadi trend semasa, Wiko Tommy 3 menyediakan paparan bersaiz 5.45-inci IPS bersama pemproses Quad-core berkelajuan 1.3Ghz yang menyokong 4G LTE untuk prestasi yang lancar. Ia turut ditemani memori RAM 1GB dan storan 16GB.

Sistem kamera menempatkan sensor 8 Megapiksel pada bahagian belakang sementara 5 Megapiksel di sebelah depan. Ciri tambahan seperti Face Beauty, Live Filters, dan Time-Lapse turut didatangkan bersama.

Wiko Tommy 3 hadir dengan pilihan warna Anthracite, Gold, Bleen, dan Cherry Red. Peranti ini boleh didapati bermula 5 Mac 2018 (hari ini) di penjual sah seluruh Malaysia. Pelanggan juga akan menerima jaminan selama satu tahun.


Aplikasi Ini Mungkin Berguna Apabila Berlaku Situasi Kecemasan

Persatuan Bulan Sabit Merah Malaysia (PBSMM) baru-baru ini telah memperkenalkan sebuah aplikasi Pertolongan Cemas, dimana para pengguna khususnya di Malaysia boleh mempelajari dan mendapatkan maklumat sekiranya berlaku sebarang situasi kecemasan.

Pengguna juga akan ditunjuk ajar bagaimana untuk memberikan pertotolongan cemas seperti melecur, keracunan, sawan, serangan asma, strok, patah tulang dan lain-lain lagi dengan hanya melihat kandungan seperti teks dan video yang disediakan. Nasihat dan petua yang disampaikan juga bukanlah membantu sepenuhnya cuma sedikit sebanyak ia mungkin dapat menyelamatkan nyawa seseorang di masa kelak.

Melalui pendekatan ini, rakyat Malaysia secara amnya dapat mencegah serta sedar terhadap risiko dan bahaya dihadapi lantas mampu mengurangkan angka kematian yang kini semakin meningkat. Penghasilan platfom mudah alih ini menerima kerjasama dengan Yayasan Prudence malah ia juga akan dilancarkan secara rasmi serentak pada Sukan SEA Kuala Lumpur 19 Ogos ini.

Aplikasi “First Aid Red Crescent” kini boleh dimuat turun menerusi Play Store dan App Store dengan penawaran dwi bahasa (BM/BI).


Keupayaan Gaming vivo NEX Yang Dipertingkat Dipaparkan Di PUBG MOBILE Club Open Global Finals 2019

vivo NEX yang kini dilengkapi dengan Multi-Turbo dan Turbo Mode terbaharu telah memacu 16 pasukan teratas Spring Split bagi PUBG MOBILE Club Open (PMCO) Global Finals 2019 yang berlangsung di Berlin dari 26 hingga 28 Julai. PMCO 2019 dibahagikan kepada 2 iaitu Spring dan Fall Split yang mana masing menawarkan hadiah bernilai sehingga USD2.5 juta.

Tidak dapat disangkal lagi bahawa vivo NEX sebuah peranti yang mengagumkan apabila hadir dengan skrin tanpa takuk dengan Ultra FullView Display. Peranti ini mencapai nisbah skrin ke kerangka 91.24%.

Hadir dengan Multi Turbo Engine ini membenarkan peranti ini mempamerkan prestasi gaming terbaik. Ia tampil dengan beberapa ciri seperti Game Turbo, Center Turbo, Cooling Turbo dan AI Turbo.

PMCO 2019 Spring Split yang bermula sejak Mac lalu dengan 30000 pasukan mengambil bahagian di serata dunia bagi peringkat kelayakkan.

Bagi mendapatkan maklumat lanjut mengenai PMCO 2019, anda boleh melayari laman sesawang PUBG Mobile.


Google Bangun Fungsi Perkongsian Yang Pantas, ‘Fast Share’ Bagi Peranti Android!

Jenama Apple terkenal dengan Air Drop yang mampu berkongsi fail dengan pantas. Kini ia telah mempunyai persaing apabila Google telah menghasilkan fungsi yang sama menerusi platform Android.

Dalam 1 laporan yang dikeluarkan 9to5Google, fungsi yang dihasilkan ini dinamakan Fast Share. Sama seperti fungsi Air Drop, ia berupaya untuk mengesan peranti Android dan anda boleh berkongsi fail kepada rakan anda yang menggunakan Android.

Menariknya, ia boleh melakukan perkongsian kepada peranti iPhone, Chromebook serta jam tangan pintar. Bukan hanya gambar yang boleh dikongsikan tetapi jugal teks dan URL tanpa perlu menggunakan data internet.


[Tertiris] Spesifikasi Samsung Galaxy Tab S4 Dengan Skrin 10.5” Dan Cip Berprestasi Tinggi

Peranti terbaru Samsung baru-baru ini telah dilihat melakukan ujian penanda aras. Kali ini ia membawakan model menggunakan kod nombor SM-T835 yang merujuk kepada sebuah tablet dengan nama Samsung Galaxy Tab S4 untuk pengeluaran tahun ini.

Spesifikasi yang didedahkan menerusi GFXBench menunjukkan tablet ini menggunakan paparan beresolusi 2560 x 1600 bersaiz 10.5-inci. Kekuatan dalaman dilengkapi dengan cip Octa-core 2.3Ghz (dipercayai Exynos 8895/Snapdragon 835) bersama grafik Adreno 540. Perkakasan lain yang membantu ialah RAM sebesar 4GB, storan seluas 64GB, dan kamera utama 12 Megapiksel disamping kamera depan 8 Megapiksel. Perisian dalaman menggunakan Android 8.0 Oreo.

Peranti ini dijangka akan diperkenalkan di acara MWC 2018 seiring pelancaran Samsung Galaxy S9. Tiada maklumat mengenai harga dan ketersedian buat masa ini.


Huawei MateBook X Pro & MateBook D Habis Dijual Pada Jualan Pertama!

Sebelum ini, Huawei Malaysia telah mengumumkan bahawa pra-tempah bagi siri Huawei MateBook pada 19 hingga 22 Oktober 2018 telah habis ditempah.

Lebih menarik, kedua-dua komputer riba ini telah habis dijual pada jualan pertama 27 dan 28 Oktober 2018 di tiga lokasi berbeza. Pelanggan terawal beratur, Zulkifli Ali dari Singapura ini suka pada rekaan komputer riba ini yang nipis dan ingin menghadiahkan kepada anak perempuannya!

Kepada yang masih berminat untuk mendapatkan komputer riba ini, anda boleh membuat pra-tempah di kedai rasmi Huawei dan boleh membelinya di kedai rasmi Huawei atas talian seperti Lazada dan SenQ. Huawei MateBook D ditawarkan pada harga RM2,999, sementara MateBook X Pro pula berharga RM4,999 dan RM6,999.


Edisi HONOR 9X Stoned & Co. Tiba 20 Disember Dengan Kuantiti Terhad!

Kolaborasi HONOR Malaysia dengan label pakaian popular Stoned & Co. pada HONOR 9X akan membuka jualan pada 20 Disember 2019, dengan kuantiti yang terhad.

Selain kotak pembungkusan yang melambangkan ikonik Stoned & Co., panel belakang HONOR 9X turut memperlihatkan rekaan khas tersebut. Apa yang menarik, peranti edisi khas ini tiada peningkatan harga bermakna ia masih dijual pada harga RM999 sahaja.

Seperti yang diberitahu awal, HONOR 9X Stoned & Co. hanya tersedia dalam 200 unit sahaja dan akan dijual bermula 20 Disember, 12am. 100 unit boleh didapati melalui laman rasmi HONOR, sementara 100 unit lagi tersedia melalui kedai fizikal HONOR Experiences Store (HES), Sunway Pyramid.

Reviu Eksklusif : Hmmm..Smartphone Paling ‘Onz’? Mampukah HONOR 9X Menambat Hati Pembeli?


AYP Group Umum Inisiatif Penjenamaan Semula, Perkukuh Komitmen kepada Pelanggan

SINGAPURA, 26 Januari 2021 /PRNewswire/ — AYP Group, penyedia yang terkemuka bagi Teknologi dan Perkhidmatan Sumber Manusia (HR) mengumumkan pelancaran inisiatif penjenamaan semulanya. Usaha penjenamaan semula yang meluas telah diusahakan sejak tahun 2020 dan melibatkan perubahan dalam logo, warna, misi dan juga imej keseluruhan syarikat. Ia bersedia untuk mengambil alih seluruh platform AYP Group, termasuk laman sesawang rasmi mereka mahupun media sosial. Usaha penjenamaan semula bertujuan untuk mempercepatkan pertumbuhan korporat dan memperbaharui identiti jenama.

Untuk siaran multimedia penuh, klik di sini: https://www.prnasia.com/mnr/AYP_Group_202101.shtml

Memastikan agar selari dengan matlamat AYP Group dan keinginan mereka untuk menjadi pemimpin pemikiran dalam industri Teknologi dan Perkhidmatan HR, AYP Group telah menghebahkan slogan “Menerajui Masa Depan Kerja”. Dengan ini, mereka berharap agar dapat menjadi perintis dalam tenaga kerja semasa, melangkaui lebih daripada sekadar mengikuti trend, sebaliknya berharap untuk turut menetapkannya. “Ia bukan tahun yang mudah buat ramai orang, pada tahun lalu, AYP Group berjaya meluaskan penawaran perkhidmatannya di seluruh rantau ini dan bekerjasama dengan banyak pelanggan dalam perjalanan transformasi digital HR mereka,” kata Jacob Lieu, pengasas bersama AYP Group. “Masa Depan Kerjasama sedang berkembang dan kami ingin membimbing pelanggan kami melalui usaha ini.”

Telahpun berada dalam industri ini selama 10 tahun, pemimpin-pemimpin AYP Group memutuskan bahawa saat untuk memperbaharui imej jenama telahpun tiba. Inisiatif ini memerlukan penyelidikan yang luas dan perbincangan sepanjang tahun lalu. AYP Group menyasarkan untuk membawa bimbingan dan kestabilan kepada pelanggan mereka, berkembang maju bersama-sama mereka ketika tenaga kerja berevolusi. “Ia merupakan satu pencapaian yang besar buat syarikat dan saya yakin bahawa imej jenama baharu ini akan dapat menggambarkan keupayaan kami dengan tepat,” kata Jolin Nguyen, Pengurus Besar, AYP. Sebagai pengasas AYP Group, Annie Yap telah menyaksikan perubahan penting yang telah berlaku dalam industri HR dan merasakan penting untuk berkembang dan beradaptasi terhadap perubahan ini. “Identiti baharu kami ialah inovatif, moden dan profesional – kata-kata yang akan kami gunakan untuk menggambarkan bukan sekadar imej kami tetapi juga penyelesaian yang disediakan oleh kami kepada syarikat-syarikat dan pelanggan kami yang berhasrat untuk berkembang ke luar negara.”

Latar Belakang AYP Group: AYP Group ialah sebuah syarikat Teknologi dan Perkhidmatan Perhubungan Awam (HR). Dengan pengalaman selama kira-kira 10 tahun bekerjasama dengan lebih 100,000 pelanggan di seluruh Asia Tenggara, AYP Group terdiri daripada tiga teknologi dan perkhidmatan utama. Organisasi Majikan Profesional (PEO), Pengurusan Penyumberan Luar Senarai Gaji (POM) dan Sistem Pengurusan Sumber Manusia (HRMS) yang dikenali sebagai JuzTalent. Pernah memenangi Emas bagi Teknologi HR Terbaik di bawah Sistem Maklumat Sumber Manusia pada tahun 2019 dan Gangsa bagi Rakan Penyumberan Luar Senarai Gaji Terbaik di bawah anugerah Vendor Tahunan Terbaik 2020, AYP Group berdedikasi untuk menambah kecekapan terhadap fungsi HR harian pelanggan mereka. Mengkhusus dalam pelbagai Perkhidmatan HR, mereka berusaha untuk menambah ciri keselamatan dan kecekapan baik untuk tugas-tugas HR pelanggan mahupun operasi harian mereka.

Keywords: Banking/Financial Service Computer/Electronics Workforce Management/Human Resources New products/services